佛说长者子六过[出家](https://m.liaotuo.com/remen/chujia.html)经

宋[沙门](https://m.liaotuo.com/remen/shamen.html)释慧简译

闻如是。一时婆伽婆在舍卫城祇树给孤独园。尔时僧伽罗摩长者子。乃至六出家为道便。往至[世尊](https://m.liaotuo.com/remen/shizun.html)所。头面礼足在一面立。时僧伽罗摩长者子白世尊言。愿世尊听出家学道。时僧伽罗摩得出家学道。时世尊告僧伽罗摩[比丘](https://m.liaotuo.com/remen/biqiu.html)。汝当行二法。云何为二。[止观](https://m.liaotuo.com/remen/zhiguan.html)是也。僧伽罗摩比丘白佛言。甚解世尊。甚解如来。世尊告曰。我取要而说。云何言甚解耶。僧伽罗摩白佛言。止者诸结永息。观者世尊。观一切诸法。世尊告曰。善哉善哉。僧伽罗摩。我取要[说法](https://m.liaotuo.com/remen/shuofa.html)能广分别。时僧伽罗摩即从佛受如此教。在闲静处而思惟此义。在闲静处思惟此义已。族姓子剃除须发着三法衣。以信坚固出家学道修无上梵行尽[生死](https://m.liaotuo.com/remen/shengsi.html)原梵行已立所作已办。更不复受母胞胎。时尊者僧伽罗摩便成阿罗汉果。时僧伽罗摩未出家时有妇母在。闻女夫出家。僧伽罗摩长者子乃至七反。于如来所出家学道。更不习欲舍家业仆从。时僧伽罗摩妇母便将女诣僧伽罗摩比丘所。在前默然立再三叹息。便作是语。汝僧伽罗摩。无义无礼不端思惟舍我女。于如来所出家学道。诸有舍卫城王及大臣长者[婆罗门](https://m.liaotuo.com/remen/poluomen.html)刹利。见我女者悉皆迷惑莫知所在。如常怀敬念愿与居止。汝不思惟而弃我女。时尊者僧伽罗摩便说偈言

此外更无要此外亦无比

此外更无观善虑无过此

尔时尊者僧伽罗摩妇母。语僧伽罗摩言。我女意有何咎何过。乃使汝捐弃。于如来所出家学道。时尊者僧伽罗摩。便说偈曰

恶口常诽谤嫉姤心怀奸

嗔恚喜[妄语](https://m.liaotuo.com/remen/wangyu.html)如来说大恶

尔时尊者僧伽罗摩妇及妇母。从头至足皆悉观。此比丘从足至头亦复悉观。我尊者僧伽罗摩足。便作是言。愿尊者。[忏悔](https://m.liaotuo.com/remen/chanhui.html)我愚痴所为亦不别真。僧伽罗摩言。愿妹常安隐[寿命](https://m.liaotuo.com/remen/shouming.html)延长。时僧伽罗摩妇便语母言。僧伽罗摩称我为妹。此必不复乐欲。便语僧伽罗摩言。愿尊者僧伽罗摩。忏悔愚痴所为然不别真。僧伽罗摩言。愿妹安隐寿命延长。时僧伽罗摩妇及妇母。头面礼足绕三匝。再三叹息便退去。时尊者阿难。从舍卫城遥见尊者僧伽罗摩妇及妇母。见已便作是语。诸妹见僧伽罗摩不耶。僧伽罗摩妇对曰。见僧伽罗摩亦与言语。然我愿不果。时尊者阿难。默然而行。时尊者阿难还自诣房。收摄衣钵澡手洗足。以尼师檀着肩上诣世尊所。头面礼足在一面坐。须臾退坐以此[因缘](https://m.liaotuo.com/remen/yinyuan1.html)具白世尊。尔时世尊便说偈曰

腐树求萌芽火中求水渧

水中而求火无欲而求欲

尔时世尊告诸比丘。我声闻中第一比丘能降伏魔。所谓僧伽罗摩比丘是。尔时诸比丘闻佛所说。[欢喜](https://m.liaotuo.com/remen/huanxi.html)奉行