　佛说[五蕴](https://m.liaotuo.com/remen/wuyun.html)皆空经

　　大唐[三藏](https://m.liaotuo.com/remen/sanzang.html)法师义净奉　制译

　　如是我闻。一时薄伽梵。在婆罗痆斯仙人堕处施鹿林中。尔时[世尊](https://m.liaotuo.com/remen/shizun.html)。告五苾刍曰。汝等当知。色不是我。若是我者。色不应病及受苦恼。我欲如是色。我不欲如是色。既不如是。随情所欲。是故当知。色不是我。受想行识。亦复如是。复次苾刍。于汝意云何。色为是常为是[无常](https://m.liaotuo.com/remen/wuchang.html)。白言大德。色是无常。佛言。色既无常。此即是苦。或苦苦。坏苦。行苦。然我声闻。多闻[弟子](https://m.liaotuo.com/remen/dizi.html)。执有我不。色即是我。我有诸色。色属于我。我在色中不。不尔世尊。应知受想行识。常与无常。亦复如是。凡所有色。若过去未来现在。内外粗细。若胜若劣若远若近。悉皆[无我](https://m.liaotuo.com/remen/wuwo.html)。汝等当知。应以正智而善观察。如是所有受想行识。过去未来现在。悉应如前正智观察。若我声闻圣弟子众。观此五取蕴。知无有我及以我所。如是观已。即知[世间](https://m.liaotuo.com/remen/shijian.html)。无能取所取。亦非转变。但由自悟而证[涅槃](https://m.liaotuo.com/remen/niepan.html)。我生已灵。梵行已立。所作已办。不受后有。说此法时。五苾刍等。于诸[烦恼](https://m.liaotuo.com/remen/fannao.html)。心得[解脱](https://m.liaotuo.com/remen/jietuo.html)。信受奉行