佛说八关斋经

宋[居士](https://m.liaotuo.com/fjrw/jsrw/)沮渠京声译

闻如是。一时婆迦婆在舍卫城祇树给孤独园。尔时[世尊](https://m.liaotuo.com/remen/shizun.html)告诸[比丘](https://m.liaotuo.com/remen/biqiu.html)。我今当说圣八关斋。谛听谛听。善思念之。我今当说。对曰。如是世尊。尔时彼比丘从佛受教。世尊告曰。于是比丘。若信族姓子族姓女。欲知圣八关斋。便教某甲当作是说。犹如阿罗汉。尽形寿不[杀生](https://m.liaotuo.com/remen/shasheng.html)。亦不教人杀生。无怨恨心当怀惭愧。有慈心愍一切[众生](https://m.liaotuo.com/remen/zhongsheng.html)。我字某名某。为阿罗汉所教。自今日始随意所欲不复杀生。无怨恨心常怀惭愧。有慈心愍一切众生。犹如阿罗汉。尽形寿不盗好施。亦不教人盗。常乐闲处。如是我字某名某。为阿罗汉所教。随意所欲不复盗窃。常怀惠施乐闲居处。犹如阿罗汉。尽形寿不习不净行。常修梵行清净无秽而自娱乐。如是我字某名某。为阿罗汉所教。自今已后不复淫妷。清净无秽犹如阿罗汉。尽形寿不[妄语](https://m.liaotuo.com/remen/wangyu.html)。常行审谛。最尊最贵。诸尊长为世所贵。如是我字某名某。为彼阿罗汉所教。自今已后更不复妄语。亦不教人使习妄语。当行审谛。为世尊长不行妄语。犹如阿罗汉。亦不饮酒。如是我字某名某。自今已后随意所欲亦不饮酒。亦不教人使饮酒。犹如阿罗汉。尽形寿不犯斋。随时食。如是我字某名某。今一日一夜随意所欲亦不犯斋。亦不教人使犯斋。随时食。犹如阿罗汉。尽形寿不于高好床坐。如是我字某名某。今一日一夜不于高广床坐。亦不教人使坐。犹如阿罗汉。尽形寿不习歌舞戏乐。亦不着纹饰香熏涂身。今一日一夜不习歌舞戏乐。亦不着纹饰香熏涂身。如是[修行](https://m.liaotuo.com/remen/xiuxing.html)圣八关斋。于是八关斋中[功德](https://m.liaotuo.com/remen/gongde.html)不可限量。言有尔所福尔所功德尔所[福报](https://m.liaotuo.com/remen/fubao.html)。如是众多福不可称计。诸比丘。譬如五大流水皆同一处。所谓恒伽谣婆奴新头阿脂耶婆提摩弃。彼水所流处不可限量。言有尔所水有尔所瓶水。有尔所千瓶百千瓶水。如是圣八关斋福不可称量。言有尔所福尔所功德尔所[果报](https://m.liaotuo.com/remen/guobao.html)。此大福不可称计。尔时诸比丘闻佛所说。[欢喜](https://m.liaotuo.com/remen/huanxi.html)奉行