佛说相应可经

西晋[沙门](https://m.liaotuo.com/remen/shamen.html)法炬译

佛在舍卫国请诸[比丘](https://m.liaotuo.com/remen/biqiu.html)。比丘即到。佛告比丘。比丘应唯然从佛闻。佛便说。是不闻者不闻者俱相类相聚相应相可。多闻者多闻者俱相类相聚相应相可。贪淫者贪淫者俱相类相聚相应相可。不贪淫者不贪淫者俱相类相聚相应相可。嗔恚者嗔恚者俱相类相聚相应相可。不嗔恚者不嗔恚者俱相类相聚相应相可。愚痴者愚痴者俱相类相聚相应相可。慧者慧者俱相类相聚相应相可。[布施](https://m.liaotuo.com/remen/bushi.html)者布施者俱相类相聚相应相可。悭贪者悭贪者俱相类相聚相应相可。少欲者少欲者俱相类相聚相应相可。多欲者多欲者俱相类相聚相应相可。不持戒者不持戒者俱相类相聚相应相可。持戒者持戒者俱相类相聚相应相可。难给者难给者俱相类相聚相应相可。易给者易给者俱相类相聚相应相可。不知足者不知足者俱相类相聚相应相可。知足者知足者俱相类相聚相应相可。不自守者不自守者俱相类相聚相应相可。自守者自守者俱相类相聚相应相可。佛说。比丘。如是慧人当分别是[因缘](https://m.liaotuo.com/remen/yinyuan1.html)。可[行者](https://m.liaotuo.com/remen/xingzhe.html)行之。不可行者莫行。佛说如是。比丘受行着意