佛说三归[五戒](https://m.liaotuo.com/remen/wujie.html)慈心厌离[功德](https://m.liaotuo.com/remen/gongde.html)经

失译人名今附东晋录

闻如是。一时佛在舍卫国祇树给孤独园。佛为阿那邠邸长者说过去久远有梵志名毗罗摩。饶财多宝若[布施](https://m.liaotuo.com/remen/bushi.html)时。用八万四千金钵盛满碎银。八万四千银钵盛满碎金。复以八万四千金银澡罐。复以八万四千牛。皆以金银覆角。复以八万四千玉女[庄严](https://m.liaotuo.com/remen/zhuangyan.html)具足。复以八万四千卧具众彩自覆。复以八万四千衣裳。复以八万四千象马。皆以金银鞍勒。复以八万四千房舍布施。复于四城门中布施。随其所欲皆悉与之。复以一房舍施招提僧。如上施福不如受三自归。所以然者。受三归者。施一切[众生](https://m.liaotuo.com/remen/zhongsheng.html)[无畏](https://m.liaotuo.com/remen/wuwei.html)。是故归[佛法](https://m.liaotuo.com/remen/fofa.html)僧。其福不可计量也。如上布施及受三归福复不如受五戒福。受五戒者。功德满具其福胜也。如上布施及受三归五戒福。复不如弹指顷慈念众生福也。如上布施及受三归五戒慈念众生福。复不如起一切[世间](https://m.liaotuo.com/remen/shijian.html)不可乐想福。所以然者。起一切世间不可乐想福。能令[行者](https://m.liaotuo.com/remen/xingzhe.html)灭[生死](https://m.liaotuo.com/remen/shengsi.html)苦。终[成佛](https://m.liaotuo.com/remen/chengfo.html)道故其福最胜也。尔时长者闻佛所说。[欢喜](https://m.liaotuo.com/remen/huanxi.html)奉行