佛说马有三相经(出杂阿含别译)

后汉[沙门](https://m.liaotuo.com/remen/shamen.html)支曜译

闻如是。一时佛在舍卫国祇树给孤独园。佛便告诸[比丘](https://m.liaotuo.com/remen/biqiu.html)。善马有三相用入官可给御。中王意得名为官马。何等为三相。一者有善马意自能走。二者有力。三者端正好色。是为三相。善马中入官。善人亦有三相。自得善意名闻亦豪。举人敬难之。可受人礼能福天下。何等为三相。有善人得意能走有力有端正色。何等为善人得意能走。有善人得意是苦如有知。为是习。为是尽败。为是道识。如是善人得意为走。何等为善人得意为力。为有弊恶态当为断尽力求之。[精进](https://m.liaotuo.com/remen/jingjin.html)求者意弃恶。未起弊恶态不复起。未起善意当为起。已起善意当为止不忘减稍稍增多。行意俱善行尽力求。制意弃恶。如是善人得力。何等为善人得意有色端正。是间有善人得意避五乐避弊恶。能到四弃得行。如是善人得意有色。是为三[因缘](https://m.liaotuo.com/remen/yinyuan1.html)谛行。善人得意名闻为能主举人难之。可取礼天下如是。佛说如是