别译杂阿含经 第二卷

失译人名今附秦录

初诵第二

(二三)

如是我闻。一时佛在王舍城。住寒林中。尔时佛告诸[比丘](https://m.liaotuo.com/remen/biqiu.html)。[人生](https://m.liaotuo.com/remen/rensheng.html)寿浅。会必归终。应勤行道净修梵行。是故汝等不应[懈怠](https://m.liaotuo.com/remen/xiedai.html)。应修善行。修于法义。及以真行。尔时魔王闻是说已。即作是念。[沙门](https://m.liaotuo.com/remen/shamen.html)瞿昙在王舍城。住寒林中。为诸声闻而[说法](https://m.liaotuo.com/remen/shuofa.html)要。我当至彼而作坏乱。尔时魔王作是念已。化为摩纳。往至佛所。[顶礼](https://m.liaotuo.com/remen/dl.html)佛足。在一面立。而说偈言

人生寿长无诸娆恼常得安隐

无有死径

佛作是念。魔王波旬来作娆乱。即说偈言

人命短促多诸娆害宜急修善

如救头燃当知波旬欲来恼触

尔时魔王闻说偈已。即作是念。沙门瞿昙知我心念。愁忧苦恼深生悔恨。便即隐形还于天宫

(二四)

如是我闻。一时佛在王舍城寒林之中。尔时佛告诸比丘。诸行[无常](https://m.liaotuo.com/remen/wuchang.html)。迅速不停。无可恃怙是败坏法。应当速离趣[解脱](https://m.liaotuo.com/remen/jietuo.html)道。尔时魔王波旬复作是念。沙门瞿昙住王舍城在寒林中。为诸声闻说如是法。我当往彼而为娆乱。尔时魔王作是念已。化为摩纳。往至佛所。在一面立。而说偈言

昼夜恒在命常回来如轮轴转

周回无已

佛知魔王来作娆乱。即说偈言

命欲日夜尽寿者多患难

犹如陷下河速尽无遗余

是故汝波旬不应作坏乱

魔作是念。佛知我心。愁忧苦恼。极生悔恨。隐形而去。还于天宫

(二五)

如是我闻。一时佛在王舍城迦兰陀竹林。尔时[世尊](https://m.liaotuo.com/remen/shizun.html)于夜后分。经行林中。于其晨朝洗足已。正身端坐系念在前。尔时魔王作是念言。沙门瞿昙在王舍城。于夜后分。林中经行。于其晨朝洗足已。入于静室。正身端坐。系念在前。我今当往而作娆乱。作是念已。即便化为摩纳之形。在佛前立。而说偈言

我心能化作罗网遍[虚空](https://m.liaotuo.com/remen/xukong.html)

沙门于我所终不得解脱

佛作是念魔来娆乱。即说偈言

[世间](https://m.liaotuo.com/remen/shijian.html)有五欲愚者为所缚

能断此诸欲永尽一切苦

我已断诸欲意亦不染着

波旬应当知我久坏欲网

尔时魔王闻说偈已。不果所愿。忧愁苦恼。隐形而去。还于天宫

(二六)

如是我闻。一时佛住王舍城迦兰陀竹林。尔时世尊于初夜后分。坐卧经行。于其晨朝。洗足入房。右胁着地。足足相累系心在明。修于念觉。而生起想。尔时魔王波旬即作是念。沙门瞿昙在王舍城迦兰陀竹林中。经行坐卧。于其晨朝。洗足入房。右胁着地。足足相累。系心在明。修于念觉。作于起想。我当至彼而作娆乱。作是念已。化为摩纳。在佛前住。而说偈言

何以睡眠何以睡眠云何睡眠

如入[涅槃](https://m.liaotuo.com/remen/niepan.html)如所作办而自安眠

乃至日出故复眠也

佛知天魔来作娆乱。即说偈言

爱网着诸有遍覆一切处

我今破斯网诸爱永已断

一切有生尽安隐涅槃乐

波旬汝今者于我复何为

尔时魔王闻说偈已。忧愁苦恼。即便隐形。还于天宫

(二七)

如是我闻。一时佛在王舍城耆阇崛山中。值天云雾降少微雨。电光晖赫处处晃耀。尔时世尊即于其夜露地经行。魔王波旬而作是念沙门瞿昙。在王舍城耆阇崛山。值天云雾降少微雨。电光晖赫处处光耀。于其夜中露地经行。我当往彼而作坏乱。尔时魔王作是念已。在其山上。推大石下。欲到佛所。时彼大石。自然碎坏。尔时世尊即说偈言

汝坏灵鹫山令如粉微尘

巨海及大地悉皆分碎裂

欲使正解脱生于怖畏相

欲令毛发竖终无有是处

尔时魔王作是念言。沙门瞿昙知我所念。忧愁苦恼。即便隐身。还于天宫

(二八)

如是我闻。一时佛在王舍城耆阇崛山。尔时世尊于其中夜露地经行。洗足已入静房中。整身端坐。系念在前。魔王波旬作是念言。瞿昙沙门。在王舍城耆阇崛山中。露地经行。我当往彼而作娆乱。尔时魔王。即自变形作蟒蛇身。其形长大。犹如大船。双目晃朗。如矫萨罗钵。吐舌炎炎。又如掣电。出入息声。如大雷震。住于佛前。以身绕佛。引颈举头。当佛顶上。尔时世尊知魔娆乱。而说偈言

我处于闲寂系心正解脱

安禅修其身如昔诸[佛法](https://m.liaotuo.com/remen/fofa.html)

毒蛇极猛暴状貌甚可畏

蚊虻及蚤虱种种诸恼触

不动我一毛况能令我畏

假使虚空裂天地皆振动

一切诸[众生](https://m.liaotuo.com/remen/zhongsheng.html)皆生大惊惧

欲令我怖畏终无有是处

设复有毒箭中于我心者

当于被箭时终不求救护

然复此毒箭亦不能中我

尔时魔王闻佛说偈。而作是念。瞿昙沙门已知我心。生大怖畏。忧愁悔恨。即变形去。还于天宫

(二九)

如是我闻。一时佛在王舍城曼直林中。佛于初夜[坐禅](https://m.liaotuo.com/remen/zuochan.html)经行。初夜以讫。洗足入室。右胁着地。足足相累。系心在明。作于起想。魔王波旬知[佛心](https://m.liaotuo.com/remen/foxin.html)已。而作是念。沙门瞿昙在王舍城曼直林中。于其初夜。坐禅经行。至中夜前。洗足入房。右胁着地。足足相累。系心在明。作于起想。我今当往而作坏乱。尔时魔王化作摩纳。在如来前。而说偈言

云何无事务而作于睡眠

安寝不[寤-吾+告]寤如似醉人眠

人无财业者乃可自恣睡

大有诸财业欢乐快睡眠

尔时世尊知魔来娆乱。而说偈言

我非无作睡亦非醉而眠

我无世财故是以今睡眠

我多得法财是以安睡眠

我于睡眠中乃至出入息

皆能有利益未尝有损减

寤则无疑虑睡眠无所畏

譬如有毒箭人射中其心

数数受苦痛犹尚能得睡

我毒箭已拔何故而不睡

魔闻是偈作是念。沙门瞿昙已知我心。心怀忧恼。于即还宫

(三○)

如是我闻。一时佛在王舍城毗婆波世山七叶窟中。尔时有一比丘。名曰求[真/心]。独住仙山黑石窟中。处于闲静。勤行[精进](https://m.liaotuo.com/remen/jingjin.html)。以不放逸。断于我见。得时解脱。自身作证。复还退失。第二第三。乃至第六。亦还退失。比丘念言。我今独处。[修行](https://m.liaotuo.com/remen/xiuxing.html)精进。六返退失。若更退失。以刀自割。魔王波旬知佛在王舍城毗婆波世山七叶窟中。瞿昙[弟子](https://m.liaotuo.com/remen/dizi.html)名曰求[真/心]。亦在王舍城独住仙山黑石窟中。勤行精进。心不放逸。得时解脱。自身作证。得已退失。如是六返。尔时魔王而作是念。求[真/心]比丘若第七得。必自伤害。出魔境界。作是念已。捉琉瑙琴。往到佛所。扣琴作偈

大智大精进有大[神通](https://m.liaotuo.com/remen/shentong.html)达

于法得[自在](https://m.liaotuo.com/remen/zizai.html)威光极炽盛

汝声闻弟子今将欲自害

人中最上者汝今应遮断

云何乐汝法何故学他死

尔时魔王说是偈已。佛告魔言。波旬。汝今乃是诸放逸者之大亲友。汝今所说自为说耳。乃不为彼比丘说也。尔时世尊。复说偈言

若人不怯弱坚修行精进

恒乐于[禅定](https://m.liaotuo.com/remen/chanding.html)昼夜修众善

干竭爱欲使坏汝魔军众

今舍后边身永入于涅槃

尔时魔王忧悲苦恼。失琉璃琴。愁毒悔恨。还本宫殿

佛告诸比丘。当共汝等诣仙人山求[真/心]比丘所。佛将诸比丘诣求[真/心]所。见求[真/心]尸东犹如烟聚。佛告诸比丘。汝等见此烟聚已不。诸比丘言。已见世尊。尸南西北亦如是聚。佛告比丘。此是波旬隐形绕求[真/心]所。觅其[心识](https://m.liaotuo.com/remen/xinshi.html)。佛告比丘。求[真/心]比丘以入涅槃。无有[神识](https://m.liaotuo.com/remen/shenshi.html)。无所至方。尔时魔三化形靡纳。而说偈言

上下及四方推求求[真/心]识

莫知所至方神识竟何趣

尔时世尊告波旬言。如此健夫。破汝军众。以入涅槃。佛说是已。诸比丘闻佛所说。[欢喜](https://m.liaotuo.com/remen/huanxi.html)奉行

(三一)

如是我闻。一时佛在优楼比螺聚落尼连禅河[菩提](https://m.liaotuo.com/remen/puti.html)树下。[成佛](https://m.liaotuo.com/remen/chengfo.html)未久。尔时魔王而作是念。佛在优楼比螺聚落尼连禅河菩提树下。成佛未久。我当诣彼伺求其便。作是念已。往诣佛所。而说偈言

汝独处闲静闭默常寂然

光颜显神体诸根悉悦豫

譬如失财者后还获于财

汝今玩禅寂欢喜亦如是

既能遗国荣亦不悕名利

何不与诸人而共为亲友

尔时世尊以偈答言

我久获禅定其心常寂然

破坏汝欲军得于无上财

我根恒恬豫心中得寂灭

以坏汝欲军[修道](https://m.liaotuo.com/remen/xiudao.html)情欢喜

独一离愦闹安用亲友为

尔时魔王复说偈言

汝已获正道安隐向涅槃

既以得妙法宜常戢在怀

诚应独了知何以教众人

尔时世尊复说偈言

人不属魔者咨吾[彼岸](https://m.liaotuo.com/remen/bian.html)法

我为正分别谛实得尽灭

止心不放逸魔不得其便

尔时魔王复说偈言

譬如白石山其色类脂膏

群鸟不别知飞来而噏食

既不得其味[口\*(隹/乃)]伤而虚还

我今亦如是徒来无所为

尔时魔王。说是偈已。忧愁苦恼。极生悔恨。向一空处。蹲踞独坐。以箭画地。思作方计。时魔三女。一名极爱。二名悦彼。三名适意。时魔三女往至魔边。向父说偈

父今名丈夫何以怀忧愁

我当以欲罥罥彼如捕鸟

将来至父所使父得自在

尔时魔王说偈答言

彼人善断欲不可以欲牵

已过魔境界是故我怀忧

彼魔三女化其形容。极为端严。往至佛所。即[礼佛](https://m.liaotuo.com/remen/lifo.html)足。在一面立。三女同声。俱白佛言。我故来[供养](https://m.liaotuo.com/remen/gongyang.html)与佛策使。尔时世尊无上断爱。了不顾视。第二第三。亦作是语。佛不观察。时魔三女退在一处。自共议论。男子之法。所好各异。或爱小者。或爱中者。或爱大者。即时一女。化作六百女人。或作小女。或作童女。或作未嫁女。或作已嫁女。或作已产女。或作未产女。化作如是众多女已。俱往佛所。白佛言。世尊。我等今来供养世尊。为其策使。给侍手足。佛不观察。第二第三。亦如是说。都不顾视。时魔女等复退一处。更共语言。此必得无上断爱欲解脱故。若不尔者应见我等狂乱吐血。或能心裂。我等当往其所。以偈问难。魔女极爱以偈问曰

端拱树下坐闲静独思惟

为失于财宝为欲求大财

城邑聚落中都无爱着心

何不与众人而共作亲友

尔时世尊说偈答言

我以得大财心中得寂灭

我坏爱欲军妙色都不着

独处而坐禅最受第一乐

以是[因缘](https://m.liaotuo.com/remen/yinyuan1.html)故都不求亲友

魔女适意复说偈言

比丘住何处能度五驶流

六驶流亦过入何禅定中

得度大欲岸永离有摄缚

尔时世尊复说偈言

身获柔软乐心得善解脱

心离于诸业意不复退转

得断觉观法得离嗔爱掉

得住此处住能度五驶流

并度第六者作如是坐禅

能度大欲结并离有摄流

魔女悦彼复说偈言

已断于爱结离众所著处

多欲度驶流多欲度死岸

唯有黠慧者能度如斯难

尔时世尊复说偈言

大精进济拔如来[正法](https://m.liaotuo.com/remen/zhengfa.html)度

[如法](https://m.liaotuo.com/remen/rufa.html)得度脱智者莫不欣

三女不果所愿。还至父所。尔时魔王呵责三女。因说偈言

三女占坏彼形容犹如电

向彼大精进如风吹兜罗

爪以欲坏山齿齚于铁丸

婴愚以藕丝欲悬于太山

佛已度众着欲共彼讲论

罥摾欲捕风欲下虚空月

以手掬大海望欲得干竭

佛已离诸着欲往共讲论

举脚度须弥大海中觅地

佛已出诸着而往共讲论

魔王忧愁悔恨。于即灭没。还于天宫

(三二)

如是我闻。一时佛在王舍城灵鹫山。尔时佛与诸比丘。赞叹涅槃法。魔王作是念。佛在王舍城。与诸比丘赞涅槃法。我今当往而作坏乱。作是念已。即便化形。作一百人。五十人极为端正。五十人极为丑恶。时诸比丘皆生惊怪。今以何故。极为端正。复有极丑。佛知魔来欲作坏乱。尔时世尊告波旬言。汝于长夜[生死](https://m.liaotuo.com/remen/shengsi.html)之中。具受如是好恶之形。汝当云何得度苦岸。如是变化复何用为。若有爱着于男女者。汝当变化作众形相。我今都无男女之相。何用变化作众形为。佛说是已。诸比丘闻佛所说。欢喜奉行

长寿.何帝及罥摾睡眠.经行.大毒蛇

无所为.求[真/心].魔女坏乱变形及好恶

(三三)

如是我闻。一时佛在舍卫国祇树给孤独园。尔时佛告诸比丘。坚持七行。必得帝释。何以故。昔者帝释为人之时。发初履行。[孝顺](https://m.liaotuo.com/remen/xiaoshun.html)父母。恭敬尊长。所言柔软。断于两舌。好施无悭。恒修实语。终不欺诳。不起嗔恚。设生嫌恨。寻思灭之。尔时世尊即说偈言

于父母所极能孝顺于诸尊长

深心恭敬恒作软善恩柔好语

断于两舌悭贪嗔恚三十三天

各作是语如是[行者](https://m.liaotuo.com/remen/xingzhe.html)胜我等辈

应当别住以为天王

佛说是已。诸比丘闻佛所说欢喜奉行

(三四)

如是我闻。一时佛在毗舍离猕猴彼岸大讲堂中。有一离车。名摩诃离。来诣佛所。礼佛足已。在一面坐。白佛言。世尊。颇曾见帝释不。佛言。我见。离车白佛言。有夜叉鬼。状似帝释。世尊所见将无是彼夜叉鬼耶。佛告离车。是帝释身。我善识之。夜叉之形如帝释者。我亦识知。帝释本行。及所行事。我亦尽知。帝释本为人时。极孝顺父母。敬于尊长。所言柔软。断于两舌。除去悭嫉。常好[布施](https://m.liaotuo.com/remen/bushi.html)。口常实语。除于嗔恚。不起嫌恨。尔时世尊即说偈言

于父母所极能孝顺于诸尊长

深心恭敬恒作软善恩柔好语

断于两舌悭贪嗔恚三十三天

各作是语如是行者胜我等辈

应当别住以为天王

佛说是已。诸比丘闻佛所说。欢喜奉行

(三五)

如是我闻。一时佛在舍卫国祇树给孤独园。尔时有一比丘。往到佛所。顶礼佛足。在一面立。白佛言。世尊。云何名帝释。云何作帝释相。佛告比丘。帝释本在人中。所有布施。生纯[信心](https://m.liaotuo.com/remen/xinxing1.html)。信心施于贫穷沙门[婆罗门](https://m.liaotuo.com/remen/poluomen.html)等。其所施时。施浆饮食。种种肴饍。种种华鬘。种种诸香。[烧香](https://m.liaotuo.com/remen/shaoxiang.html)涂香。财帛床榻。以是因缘。时诸天等名为帝释。比丘复白佛。何故名帝释。为富兰但那。佛告比丘。帝释昔在人中。施无厌足。数数施故。诸天号名为富兰但那。以何因缘复名帝释。为摩佉婆。佛告比丘。帝释本作婆罗门。名摩佉婆。又问。复何因缘名婆娑婆。佛言。数数常以衣服。施沙门婆罗门。以是缘故。名婆娑婆。又问。复何因缘名憍尸迦。佛告比丘。帝释本为人时。姓憍尸迦。故名憍尸迦。复何因缘名舍脂夫。佛告比丘。帝释娶毗摩质多罗阿修罗王女。名舍脂。又问。复以何缘名为千眼。佛告比丘。帝释本为人时。极大聪明。断事之时。须臾之间。能断千事。以是因缘故名千眼。复以何缘。名因陀罗。佛告比丘。帝释居天王位。断理天事故。名因陀罗。尔时世尊告比丘。能具上七事。以是缘故。诸天号曰帝释。佛说是已。诸比丘闻佛所说。欢喜奉行

(三六)

如是我闻。一时佛在舍卫国祇树给孤独园。尔时世尊告诸比丘。昔所有一夜叉。形状甚小。颜色鄙恶身形又黑。人不喜见。坐帝释座上。尔时三十三天。见是夜叉。坐于释处。皆大嗔忿。种种毁骂。尔时夜叉。恶相渐灭。善色[转生](https://m.liaotuo.com/remen/zhuansheng.html)。渐渐长大。诸天骂詈。嗔恚转多。夜叉遂复。身形长大。颜色鲜盛。诸天相将至帝释所。白帝释言。有一夜叉。极为丑陋。身形甚小。坐帝释处。我等诸天。尽共骂詈。而夜叉子。颜色转好。身形渐大。帝释语言。有是夜叉。得诸骂詈。形色转好。名助人嗔。尔时帝释。还向坐所。偏袒右肩。手擎香炉。语夜又言。大仙我是帝释。我是帝释。三自称名。夜叉转小。形色转恶。于是消灭。帝释还复帝释坐。告诸天言。自今以往。莫生嗔恚。若有恶对慎莫加嗔。即说偈言

若他来侵欺莫还侵欺彼

于来侵害者皆生于慈心

无嗔无害者常应亲近之

彼即是贤圣亦贤圣弟子

诸有嗔恚者为嗔山所障

若有嗔恚时能少禁制者

是名为善法如辔制恶马

佛告诸比丘。帝释居天王位。受诸欲乐。犹能制嗔。又常赞叹禁制嗔者。况汝比丘。信家非家。[出家](https://m.liaotuo.com/remen/chujia.html)入道。剃除须发。被服法衣。而不制嗔赞离嗔者。是故比丘。当如是学。尔时比丘。闻佛所说。欢喜奉行

(三七)

如是我闻。一时佛在舍卫国祇树给孤独园。尔时世尊晨朝时到。着衣持钵。入城乞食。食已洗足摄坐具。诣得眼林中。遍观察已。于闲静处。在树下。结加趺坐。住于天住。尔时耆陀精舍中。有二比丘。于僧断事时。共生忿诤。一小默然忍。一嗔炽盛。彼炽盛者。自见已过。而来归向默忍比丘。求欲[忏悔](https://m.liaotuo.com/remen/chanhui.html)。默忍比丘。不受其忏。如是展转。诸比丘等。共相论说。出大音声。如来尔时住于天住。以净天耳过于人耳。遥闻是声。即从坐起。至于僧中。在于僧前。敷座而坐。佛告诸比丘。我于今朝。着衣持钵。入城乞食。乃至来入林中[静坐](https://m.liaotuo.com/remen/jingzuo.html)。闻诸比丘高声大唤。为作何事。尔时比丘。即白佛言。世尊耆陀精舍。有二比丘。僧断事时。共生忿诤。一比丘者。小自默忍。其一比丘。炽盛多语。炽盛比丘。自知己过。归诚忏悔。默忍比丘。不受其忏。展转共道出大音声。佛告比丘。云何愚痴。不受他忏。诸比丘。当知昔日释提桓因。在善法堂。诸天众中。而说偈言

譬如用瓢器斟酥以益灯

火然转炽盛反更烧瓢器

嗔心亦如是还自烧善根

我终不含怒嗔已寻复散

不如水[漩-方]流回复无穷已

虽嗔不恶口不触汝所讳

所讳如要脉我终不伤害

调伏于身已于己即有利

无嗔无害者彼即是贤圣

亦贤圣弟子常应亲近之

诸有嗔恚者重障犹如山

若有嗔恚时能少禁制者

是名为善业如辔制恶马

佛告诸比丘。释提桓因。处天王位。天中自在。尚能修忍。赞叹忍者。况汝比丘。出家毁形。而当不忍赞叹于忍。佛说是已诸比丘闻佛所说。欢喜奉行

(三八)

如是我闻。一时佛在舍卫国祇树给孤独园。尔时世尊。告诸比丘。昔释提桓因。将诸天众。将欲往与阿修罗战。时释提桓因。语毗摩质多罗阿修罗王言。我等今者。不必苟须多将人众。共相伤害。但共讲论以决胜负。毗摩质多罗。语释提桓因言。憍尸迦。我等讲论。若有胜负。谁当分别。释提桓因言。我等众中。并阿修罗。亦有聪哲。[智慧](https://m.liaotuo.com/remen/zhihui.html)辩才。能当[善恶](https://m.liaotuo.com/remen/shane.html)决胜负者。毗摩质多言。帝释汝今先说。帝释答言。我亦能说。汝是旧天。应当先说。毗摩质多。即说偈言

今我见忍过愚者谓忍法

彼怖故生忍便以己为胜

释提桓因复说偈言

随彼言怖畏己利最为胜

财宝及诸利无胜忍辱者

毗摩质多罗复说偈言

愚者无智慧要当须止制

譬如彼后牛腾陌先牛上

是故须刀杖摧伏于愚者

释提桓因以偈答言

我观止制愚默忍最为胜

极大嗔恚忿能忍彼自息

无嗔无害者彼即是贤圣

亦贤圣弟子常应亲近之

诸有嗔恚者嗔重障如山

若有嗔恚时能少禁制者

是名为善业如辔制恶马

诸天及阿修罗众。有智慧者。详共评议。量其胜负。以阿修罗说诤斗为本。释提桓因止息诤讼。心无忿竞。以阿修罗负帝释为胜。佛告诸比丘。释提桓因。天中自在。长夜忍辱。赞忍辱法。汝等比丘。若能忍辱。赞叹忍者。称出家法。佛说是已。诸比丘闻佛所说。欢喜奉行

(三九)

如是我闻。一时佛在舍卫国祇树给孤独园。尔时世尊。告诸比丘。往昔之时。释提桓因。共阿修罗。将欲战[斗@(?\*斤)]。治严已办。尔时释提桓因。告诸天言。我等诸天。若得胜者。必以五缚。系阿修罗。将诣天宫。时阿修罗。亦敕己众。我等若胜。亦以五缚。系释提桓因。诣阿修罗宫。尔时诸天众胜。即以五缚。系毗摩质多罗。将诣天宫。毗摩质多见帝释时。嗔恚骂詈。极出恶言。帝释尔时。亲闻骂声默不加报。尔时御者摩得伽。即说偈言

释脂之夫摩佉婆汝为怖畏无力耶

毗摩质多面前骂极出恶言云何忍

尔时帝释说偈答言

我不怖畏而生忍亦不以我无力故

而畏毗摩质多罗我以胜智自修忍

愚者浅识智无及而常诤讼心不息

若我以力用禁制与彼愚者同无异

御者复说偈言

孾愚若放纵转剧不休息

如彼后行牛腾陌前牛上

健者为以力禁制彼愚者

帝释复说偈言

我观制禁愚莫过于忍默

嗔恚炽盛时唯忍最能制

愚者谓有力而实是无力

愚不识善恶无法可禁制

我身有勇力能忍愚劣者

是名第一忍忍中之善者

微者于有力不得不行者

是名怖畏忍不名为实忍

威力得自在为他所毁骂

默然不加报是名为胜忍

微劣怖威力默然不能报

是名为怖畏不名为行忍

孾愚无智等恶害以加他

见他默然忍便以己为胜

贤圣有智者谓忍最为胜

是以圣贤众恒赞忍[功德](https://m.liaotuo.com/remen/gongde.html)

除己并与他灭除诸难畏

见他嗔恚盛但能行默忍

彼嗔自然灭不烦刀杖力

彼此得大利自利亦利他

愚者谓忍怯贤智之所赞

忍于胜己者怖畏患害故

若于等己诤畏俱害故忍

能忍卑劣者忍中最为上

佛告诸比丘。帝释于三十三天。最为自在。行于王法。尚能修忍。赞叹于忍。况诸比丘。毁形入法。应当修忍赞叹于忍。若能修忍。及赞叹者。是出家法。佛说是已。诸比丘闻佛所说。欢喜奉行

(四○)

如是我闻。一时佛在舍卫国祇树给孤独园。尔时佛告比丘。昔释提桓因。欲诣游戏园。敕御者摩得梨伽。汝驾千马车。时摩得梨伽。疾驾车已。即白释言。严驾已讫。宜知是时。帝释出毗禅延堂上。叉手合掌。东面向佛。摩得梨。见帝释东向合掌。心生惊惧。失所捉鞭并所执辔。帝释语言。汝见何事。惊怖乃尔。失马鞭辔。摩得梨言。摩佉释脂之夫。我见汝叉手东向。以是心惧。故失鞭辔。一切有生。皆敬于汝。一切地主。尽属于汝。四天王及三十三天。皆礼敬汝。谁复有德。胜于汝者。叉手合掌。东向而立。帝释答言。一切敬我。信如汝言。一切人天。所恭敬者。号之为佛。我今恭敬。礼向于佛。尔时帝释。即说偈言

最大名称世间尊汝摩得梨应当知

我今于彼生敬信是故叉手合掌立

摩得梨即说偈言

尔时敬礼世间胜我亦随汝恭敬礼

作是语已。合掌礼敬。乘辇而去。佛告诸比丘。帝释自在。处天王位。犹尚恭敬[礼拜](https://m.liaotuo.com/remen/libai.html)于佛。汝诸比丘。剃除须发。出家学道勤当敬佛。应出家法。佛说是已。诸比丘闻佛所说。欢喜奉行

(四一)

如是我闻。一时佛在舍卫国祇树给孤独园。尔时世尊告诸比丘。昔释提桓因。欲诣游戏园。敕御者摩得梨。汝驾千马车。时摩得梨。寻驾车已。诣帝释所。即白释言。严驾已讫。宜知是时。尔时帝释。出毗禅延堂。合掌南向。时摩得梨。见已心亦惊怕。失鞭及辔。帝释语言。汝见何事。惊怖乃尔。摩得梨言。摩佉释脂之夫。我今见汝合掌南向。心怀惧故。致失鞭辔。一切有生。皆敬于汝。一切地主。尽属于汝。四天王天。及三十三天。皆礼敬汝。谁复有德。胜于汝者。叉手合掌。南向而立。帝释答言。一切敬我。信如汝言。一切[天人](https://m.liaotuo.com/remen/tianren.html)。所恭敬者。名之为法。我今恭敬礼[具足戒](https://m.liaotuo.com/remen/juzujie.html)法。尔时帝释。即说偈言

有诸出家者以修不放逸

长夜入寂定修最上梵行

舍弃于三毒能得解脱法

有如是等法我今恭敬礼

诸大阿罗汉远离于欲者

能灭无明闇断除诸结使

并在家修善不作恶业者

如是正法子今我皆敬礼

摩得梨言。汝礼最胜。我愿随礼。尔时帝释。作是语已。合掌敬礼。乘辇而去。佛告诸比丘。帝释处于人天。而得自在尚能恭敬礼敬于法。况汝比丘。剃除须发。出家学道。而当不勤恭敬于法。佛说是已。诸比丘闻佛所说。欢喜奉行

(四二)

如是我闻。一时佛在舍卫国祇树给孤独园。佛告诸比丘。昔释提桓因。欲诣游戏园。敕御者摩得梨。汝严驾千马车。时摩得梨。驾车已讫。诣帝释所。白帝释言。严驾已讫。宜知是时。尔时帝释。出毗禅延堂。合掌西向。时御者摩得梨。见是事已。亦生惊惧。失鞭及辔。帝释语言。汝见何事。惊怖乃尔。摩得梨言。摩佉释脂之夫。我今见汝合掌西向。心怀惧。故致失鞭辔。一切有生。皆敬于汝。一切地主。尽属于汝。四天王天。及三十三天。皆礼敬汝。谁复有德。胜于汝者。叉手合掌。敬向西方。帝释答言。一切敬我。如汝所言。一切天人。所恭敬者。名之为僧。今我恭敬信向于僧。尔时摩得梨。说偈问言

人身脓汗满剧于露死尸

恒患饥渴苦岂羡彼无家

汝今以何故极能恭敬彼

彼有何威仪及以[道德](https://m.liaotuo.com/remen/daode.html)行

愿汝为我说我今至心听

尔时释提桓因即说偈言

以彼无家故我实羡于彼

彼亦无库藏仓库及谷米

离诸众事务节食谐全命

善护于禁戒辩说美妙法

勇健无怯心行圣默然法

诸天阿修罗恒共有战诤

一切诸人中悉各有忿竞

今我所敬者悉皆离刀杖

一切皆积聚彼悉能远离

世间所爱着彼心皆舍弃

我今敬礼者远离一切过

摩得梨汝今应当知此事

尔时摩得梨复说偈言

汝礼者最胜我亦随恭敬

摩佉之所礼我今随汝礼

说是偈已。帝释乘舆而去。佛告诸比丘。彼帝释者。处人天自在。尚能敬僧。况汝比丘。出家修道。各宜敬僧。佛说是已。诸比丘。闻佛所说。欢喜奉行

帝释.摩诃离以何因.夜叉

得眼.得善胜缚系及敬佛

敬法.礼僧十