佛说三转法轮经

[三藏](https://m.liaotuo.com/remen/sanzang.html)法师义净奉 制译

如是我闻。一时薄伽梵在婆罗痆斯仙人堕处施鹿林中。尔时[世尊](https://m.liaotuo.com/remen/shizun.html)告五苾刍曰。汝等苾刍。此苦圣谛于所闻法如理作意。能生眼智明觉。汝等苾刍。此苦集苦灭顺苦灭道圣谛之法。如理作意能生眼智明觉

汝等苾刍。此苦圣谛是所了法。如是应知。于所闻法。如理作意能生眼智明觉

汝等苾刍。此苦集圣谛是所了法。如是应断。于所闻法如理作意。能生眼智明觉

汝等苾刍。此苦灭圣谛是所了法。如是应证。于所闻法如理作意。能生眼智明觉。汝等苾刍。此顺苦灭道圣谛是所了法。如是应修。于所闻法如理作意。能生眼智明觉

汝等苾刍。此苦圣谛是所了法。如是已知。于所闻法如理作意能生眼智明觉

汝等苾刍。此苦集圣谛是所了法。如是已断。于所闻法如理作意。能生眼智明觉

汝等苾刍。此苦灭圣谛是所了法。如是已证。于所闻法如理作意。能生眼智明觉

汝等苾刍。此顺苦灭道圣谛是所了法。如是已修。于所闻法如理作意。能生眼智明觉

汝等苾刍。若我于此[四圣谛](https://m.liaotuo.com/remen/sishengdi.html)法未了三转十二相者。眼智明觉皆不得生。我则不于诸天魔梵[沙门](https://m.liaotuo.com/remen/shamen.html)[婆罗门](https://m.liaotuo.com/remen/poluomen.html)一切[世间](https://m.liaotuo.com/remen/shijian.html)。舍离[烦恼](https://m.liaotuo.com/remen/fannao.html)心得[解脱](https://m.liaotuo.com/remen/jietuo.html)。不能[证得](https://m.liaotuo.com/remen/zhengde.html)无上[菩提](https://m.liaotuo.com/remen/puti.html)

汝等苾刍。由我于此四圣谛法解了三转十二相故。眼智明觉皆悉得生。乃于诸天魔梵沙门婆罗门一切世间。舍离烦恼心得解脱。便能证得无上菩提

尔时世尊说是法时。具寿憍陈如及八万诸天。远尘离垢得[法眼](https://m.liaotuo.com/remen/fayan.html)净。佛告憍陈如。汝解此法不答言已解。世尊。汝解此法不。答言已解。善逝。由憍陈如解了法故。因此即名阿若憍陈如(阿若是解了义)

是时地居药叉闻佛说已。出大音声。告人天曰。仁等当知。佛在婆罗痆斯仙人堕处施鹿林中。广说三转十二行相法轮。由此能于[天人](https://m.liaotuo.com/remen/tianren.html)魔梵沙门婆罗门一切世间为大[饶益](https://m.liaotuo.com/fjrw/zcrw/dzkb/52766.html)。令同梵[行者](https://m.liaotuo.com/remen/xingzhe.html)速至安隐[涅槃](https://m.liaotuo.com/remen/niepan.html)之处。人天增盛阿苏罗减少。由彼药叉作如是告。[虚空](https://m.liaotuo.com/remen/xukong.html)诸天四大王众皆悉闻知。如是展转于[刹那](https://m.liaotuo.com/remen/shana.html)顷尽六欲天。须臾之间乃至梵天普闻其响。梵众闻已复皆遍告广说如前。因名此经为三转法轮。时五苾刍及人天等。闻佛说已。[欢喜](https://m.liaotuo.com/remen/huanxi.html)奉行