佛说新岁经

东晋[天竺](https://m.liaotuo.com/remen/tianzhu.html)[三藏](https://m.liaotuo.com/remen/sanzang.html)昙无兰译

闻如是。一时佛在舍卫国祇树给孤独园。与大[比丘](https://m.liaotuo.com/remen/biqiu.html)众八万四千人俱。[舍利](https://m.liaotuo.com/remen/sheli.html)弗目连等。前后围绕。听佛说经。佛处大会。犹如须弥众山之王。独峻高显。如月盛满照于群星。威光唯景。如紫金耀于是场地。皆作金色。卓然特异。巍巍无侣。于时[世尊](https://m.liaotuo.com/remen/shizun.html)。与比丘众俱。清净无量。如日如云。终竟三月。以至新岁。诸比丘众寂然憺怕。一心自思念于道。定无有异想。于是贤者阿难。即从座起。偏袒右臂。右膝着地。长跪叉手。前自归佛足。以偈叹曰

佛尊所以来游此以济护

三月处于斯祇树孤独园

所愿以具足今正是其时

导师无等伦应宣布新岁

于时世尊。闻阿难说偈叹诵。至真寂坐一面。告贤者大目揵连。汝往诣三千[大千世界](https://m.liaotuo.com/remen/daqianshijie.html)。幽闲山谷。峻顶石室。悉遍声告诸比丘众。始进旧学。逮诸未悟。悉使来会于斯祇树。所以者何。如来以到欲立新岁。时大目揵连。踊在[虚空](https://m.liaotuo.com/remen/xukong.html)。承佛圣旨。而发洪音。告于三千大千世界。其大响中自然演偈。而说颂曰

仁等所以处林薮山石间

新岁时已到心所愿当成

时诸比丘。所在游居。三千大千世界。闻斯偈告。各各以神足若干方便。变现其身。到祇树园。行诣佛所。受立新岁。并在佛边。合集[弟子](https://m.liaotuo.com/remen/dizi.html)。各从异方他土来者。一时都会。凡八十万四千亿姟。欲受新岁。彼时世尊。告贤者阿难。汝往击于揵捶。时今已到。阿难受教。即从座起。而挝揵捶。声遍佛土。一佛大国。[地狱](https://m.liaotuo.com/remen/diyu.html)饿鬼畜生。闻揵捶音。承佛威神。一切诸病苦毒悉除。皆得安隐。于时世尊。以净[梵音](https://m.liaotuo.com/remen/fanyin.html)。告诸比丘。汝等宜起行舍罗筹。各各相对。悔过自责。相谢众失所犯非法。各忍和同。净身口心。令无余秽。时诸比丘。即受[佛教](https://m.liaotuo.com/)。各从坐起。在世尊前。各各相谢。[忏悔](https://m.liaotuo.com/remen/chanhui.html)所失讫。还复坐在其本位

佛时见众各还位坐。佛垂慈愍。因从座起。而自叉手。向诸比丘言。诸比丘众。当和心相向。向汝悔过。所以者何。我身口意。傥相违失。虽无上尊如来至真无有误失。阙漏之业。心不放逸。不失[智慧](https://m.liaotuo.com/remen/zhihui.html)。无所贪慕。不毁禁戒。于诸声闻缘觉中。尊德超诸天[世间](https://m.liaotuo.com/remen/shijian.html)人民。[三界](https://m.liaotuo.com/remen/sanjie.html)最长。而无等侣。又诸比丘若种姓[出家](https://m.liaotuo.com/remen/chujia.html)学道。修[沙门](https://m.liaotuo.com/remen/shamen.html)法。心性各异。志操不同。在斯佛业。当可施行。宜奉训诲。不得违犯。所以者何。若有比丘。处于圣众。建立新岁。身行各异。心念不同。而怀谀谄。计彼比丘。不受真正。不应具戒。所以者何。身口意净。乃善真正。受佛具戒。心抱恭恪。顺上中下。不为慢恣。惭愧下意。乃应法戒。所以者何。如是[行者](https://m.liaotuo.com/remen/xingzhe.html)。无有怨憎。不为结恨。观古今法。无有愦乱。建立新岁。亦无嗔恚自大之心。所以者何。戒禁清净。造立新岁。建立最大戒。不清净。非[佛弟子](https://m.liaotuo.com/remen/fodizi.html)。犹如死人尸形在地。弃捐冢间。天上世间。诸[天人](https://m.liaotuo.com/remen/tianren.html)民。各赍良药。神咒好术。愍念疗之。不能使活。如是比丘。毁犯禁戒。正使入众。若干新岁。不能自救。建成新岁。所以者何。是人毁戒。会归自然。因还获报。地狱饿鬼畜生苦毒。酸楚无量。汝勤慎之。佛说是法已。即从座起。离于草蓐。寻时三千大千世界。六反震动。箜篌伎乐。不鼓自鸣。天于虚空。雨众名香。而散杂花。佛说是戒法品时。告比丘众。时诸比丘。各在本坐。以佛圣旨威神之诲。功勋光明。皆以普周。各自起立。心不复乐。在于常坐山岩树下。唯是为欲。各从座起。稽首佛足。口自白言。一切诸法。皆从佛受。圣则道本。为一切护。慈愍之目。最尊殊特。圣德无上。超绝无侣。巍巍堂堂。宣布道化。于时如来。迁延尊位。忏谢圣众。矜愍天下。还就草蓐。佛适复坐。圣众亦然。各就故位。复坐[如法](https://m.liaotuo.com/remen/rufa.html)

尔时世尊。见岁时到。愍念诸会。在比丘前。三自令竟。所立毕讫。五比丘从座起。建立新岁。适立新岁。一万比丘。得成道迹。八千比丘。得阿罗汉。虚空诸天。八万四千。咸见开化。皆发无上正真道意。讲说经法。不可计数。[众生](https://m.liaotuo.com/remen/zhongsheng.html)之类。建立三乘。今佛慈哀。抂屈至尊。处在众座。度脱危厄。十方蒙济。于时难头和难龙王。各舍本居。皆持泽香栴檀杂香。往诣佛所。至新岁场。归命于佛及与圣众。稽首足下。以栴檀杂香。[供养](https://m.liaotuo.com/remen/gongyang.html)佛及比丘僧。便以斯偈。而欢颂曰

其在于山岩坐于阴树下

若游于大海而怀饥嗔恨

来坐立新岁亿载众生集

供养悉奉佛得成[甘露](https://m.liaotuo.com/remen/ganlu.html)门

于时海龙王。赍赤真珠。化作上妙交露阁帐。广长四百里。紫绀琉璃。而共合成。手执擎持。行虚空中。出龙宫上。从交露阁。八味水池。流清洒地。供养如来及比丘众。以交露阁。贡上大圣及比丘僧。以珠璎珞。散佛圣众。即说偈言

清净如虚空等一自然无

禁戒最清净踰珍妙明珠

无央数众辈坐在于大会

悉供养安住及诸声闻众

尔时十方诸菩萨。天龙神王。各从十方面而来合会。化作若干奇妙供具。供养世尊及比丘众。稽首归命。咨受经典。各复如是。等无有异。咸来稽首。皆发无上正真道意。于是天人。各各[发心](https://m.liaotuo.com/remen/faxin.html)。供养世尊及诸圣众。以偈叹曰

其心以清净第一无思议

圣众最尊长在于会中坐

去离一切想善除众垢秽

今日奉供养所敬不可议

开化常众难一切诸尘劳

其戒禁清净犹宝明月珠

常心思惟正断众结嗔恨

今日离垢尊合会立新岁

诲心难调化遵行犹太山

消碍常行法佛安立新岁

时诸天人。说是偈已。稽首佛足。忽然不现。各归本宫。而各欣悦以法自娱。于时世尊。显大阴凉。众宝交露。以布圣众。便说此偈

其戒最清净所行甚难逮

今日以乐施覆遍立新岁

贡上安住子护戒甚清净

如鹖爱其毛佛威护新岁

佛告诸比丘。今佛世尊。虽新岁一年一会。[修行](https://m.liaotuo.com/remen/xiuxing.html)法则。清净道护。严身口意三事无秽。奉行十善。四等[六度](https://m.liaotuo.com/remen/liudu.html)。蠲除六情三毒五盖十二牵连。净如日出照于天下。明晖照耀众冥消索入于道明。无上正真。一切和同。苦乐无二。乃应道法。佛于是即说颂曰

诸佛兴出快说经法亦快

圣众和同快和常得安乐

佛说如是。诸比丘众。诸天龙鬼神阿须伦。世间人民。闻佛所说。莫不[欢喜](https://m.liaotuo.com/remen/huanxi.html)。作礼而去

最尊行为在舍卫为众弟子说如是

一切为在祇树会今钵和兰造为常

舍利弗叉手白佛愿闻等见钵和兰

三界有名诚说时比丘自净法云何

舍利弗罗我布草为于树下降魔力

若曹布草亦如是今汝所生当自净

如应贤者坐是为无所畏

已坐乐无欲在三界安隐

夏行今已竟为是佛弟子

当各自分别愍伤在世间

今是岁大月为觉第一智

能自舍身行见断若干苦

为说诸罪恼觉知无数苦

是已得道迹今为钵和兰

贪欲嗔恚薄亦能除本痴

为能断[生死](https://m.liaotuo.com/remen/shengsi.html)亦不恼想根

自致得天上亦来生人间

是已得二道今为钵和兰

已致得天上亦不得下生

为在所生天诸爱为已灭

世间第一法尊行为已得

是已得二道今为钵和兰

一切诸恶恼为尽得[解脱](https://m.liaotuo.com/remen/jietuo.html)

已得四甘露是为无所畏

诸冥为已坏所向一切苦

是二四最道今为钵和兰

一月已竟即得一智 二月已到便得二智 一时三月便得三智 哙乐三智今为钵和兰 已拔四疮无有余者 已度岸住为得安隐 已竟四月为无所者 已成[功德](https://m.liaotuo.com/remen/gongde.html)今为钵和兰 能伏龙头难头和罗 须弥山动亦并海水 所致天处皆为其动 目揵连辈今为钵和兰

[自觉](https://m.liaotuo.com/remen/zijue.html)最贤者为诸处已尽

为世间祐者佛自说是语

常独行树间为譬喻如群

为最辟支佛今为钵和兰

三处不复着众为意清净

三神为已定为己离憍慢

在三界无欲亦不动静意

安譬如须弥今为钵和兰

已行在右四四道为已定

佛说是贤者最为众增德

所祠施最安终无有能败

佛得众聚慧今为钵和兰

持戒为已具众力不能动

法食衣被服常乐在山间

是为已坚行具足无瑕秽

清净行者地今为钵和兰

持戒断诸恶众叉手受法

为一切所向众魔皆为伏

诸天常善人称誉戒具足

不复睹众魔今为钵和兰