佛说[婆罗门](https://m.liaotuo.com/remen/poluomen.html)避死经

后汉安息[沙门](https://m.liaotuo.com/remen/shamen.html)安世高译

闻如是。一时婆伽婆。在舍卫城祇树给孤独园。尔时[世尊](https://m.liaotuo.com/remen/shizun.html)告诸[比丘](https://m.liaotuo.com/remen/biqiu.html)。昔有四婆罗门仙人。[精进](https://m.liaotuo.com/remen/jingjin.html)修善法五通。常恐畏死。时四婆罗门仙人。精进修善法五通。便作是念。我等当住何处永存在世。时彼有一婆罗门。精进修善法。有大神力五通。便入空中。于中则无有死。彼入空者便命过。第二婆罗门。精进修善法五通。畏死便入大海中。我于海中则无有死。彼即于海中命过。第三婆罗门。精进修善法。有大威势五通。畏死便入山腹。即于彼命终。彼第四婆罗门。精进修善法五通。有大威势。畏死便入地。我于彼当脱不死。便于地命过。时世尊以天眼见清净无瑕。观彼四婆罗门精进修善法。有大威势五通畏死。一人处[虚空](https://m.liaotuo.com/remen/xukong.html)于彼命过。一人入海亦于彼命过。一人入山腹于彼命过。一人入地于彼命过。尔时世尊见彼四婆罗门精进修善法五通有大威势。便说偈言

非空非海中非入山石间

无有地方所脱之不受死

尔时比丘闻佛所说。[欢喜](https://m.liaotuo.com/remen/huanxi.html)奉行