　增壹阿含经 第四卷

　　东晋罽宾[三藏](https://m.liaotuo.com/remen/sanzang.html)瞿昙僧伽提婆译

　　一子品第九

　　（一）

　　闻如是

　　一时。佛在舍卫国祇树给孤独园

　　尔时。[世尊](https://m.liaotuo.com/remen/shizun.html)告诸[比丘](https://m.liaotuo.com/remen/biqiu.html)。犹如母人。心怀笃信。唯有一子。恒作是念。云何当教。使成为人

　　尔时。诸比丘白世尊曰。我等。世尊。不解此义。世尊是诸法之本。如来所陈。靡不承受。唯愿世尊与诸比丘说此深法。闻已奉行

　　尔时。世尊告诸比丘。谛听。谛听。善思念之。吾当为汝分别其义

　　诸比丘对曰。如是。世尊。尔时。诸比丘从佛受教

　　世尊告曰。犹彼优婆斯心怀笃信。作是教训。汝今在家。当如质多长者。亦如象童子。所以然者。此是其限。此是其量。世尊受证[弟子](https://m.liaotuo.com/remen/dizi.html)。所谓质多长者．象童子也。若童子意欲剃除须发。着三法衣。[出家](https://m.liaotuo.com/remen/chujia.html)学道。当如[舍利](https://m.liaotuo.com/remen/sheli.html)弗．目犍连比丘。所以然者。此是其限。此是其量。所谓舍利弗．目犍连比丘。好学[正法](https://m.liaotuo.com/remen/zhengfa.html)。莫作邪业。兴起非法。设汝生此染着之想。便当坠堕三恶趣中。善念专心。不得者得。不获者获。未得证者。今当受证。所以然者。诸比丘。信施之重。实不可消。令人不得至道。是故。诸比丘。莫生染着之意。已生当灭。如是。诸比丘。当作是学

　　尔时。诸比丘闻佛所说。[欢喜](https://m.liaotuo.com/remen/huanxi.html)奉行

　　（二）

　　闻如是

　　一时。佛在舍卫国祇树给孤独园

　　尔时。世尊告诸比丘。笃信优婆斯唯有一女。彼当云何教训成就

　　尔时。诸比丘白世尊曰。我等。世尊。不解此义。世尊是诸法之本。如来所陈。靡不承受。唯愿世尊与诸比丘说此深法。闻已奉行

　　尔时。世尊告诸比丘。谛听。谛听。善思念之。吾当为汝分别其义

　　诸比丘对曰。如是。尔时。诸比丘从佛受教

　　世尊告曰。犹彼笃信优婆斯教训女曰。汝今在家者。当如拘仇多罗优婆斯．难陀母。所以然者。此是其限。此是其量。世尊受证弟子。所谓拘仇多罗优婆斯．难陀母是。若女意欲剃除须发。着三法衣。出家学道者。当如谶摩[比丘尼](https://m.liaotuo.com/remen/biqiuni.html)．优钵花色比丘尼。所以然者。此是其量。此是其限。所谓谶摩比丘尼．优钵华色比丘尼。好学正法。莫作邪业。兴起非法。设汝生此染着之想。然当坠堕三恶趣中。善念专心。不果者果。不获者获。未得证者。今当受证。所以然者。诸比丘。信施之重。实不可消。令人不得至道之趣。是故。诸比丘。莫生染着之想。已生当灭。如是。诸比丘。当作是学

　　尔时。诸比丘闻佛所说。欢喜奉行

　　（三）

　　闻如是

　　一时。佛在舍卫国祇树给孤独园

　　尔时。世尊告诸比丘。我不见一法疾于心者。无譬可喻。犹如猕猴舍一取一。心不专定。心亦如是。前想．后想所不同者。以方便法不可摸则。心回转疾。是故。诸比丘。凡夫之人不能观察心意。是故。诸比丘。常当降伏心意。令趣善道。亦当作是学

　　尔时。诸比丘闻佛所说。欢喜奉行

　　（四）

　　闻如是

　　一时。佛在舍卫国祇树给孤独园

　　尔时。世尊告诸比丘。我不见一法疾于心者。无譬可喻。犹如猕猴舍一取一。心不专定。心亦如是。前想．后想所念不同。是故。诸比丘。凡夫之人不能观察心意所由。是故。诸比丘。常当降伏心意。得趣善道。是故。诸比丘。当作是学

　　尔时。诸比丘闻佛所说。欢喜奉行

　　（五）

　　闻如是

　　一时。佛在舍卫国祇树给孤独园

　　尔时。世尊告诸比丘。我恒观见一人心中所念之事。此人如屈伸臂顷堕泥[黍-禾+利]中。所以然者。由恶心故。心之生病坠堕[地狱](https://m.liaotuo.com/remen/diyu.html)

　　尔时。世尊便说偈言

　　犹如有一人　　心怀嗔恚想

　　今告诸比丘　　广演其义趣

　　今正是其时　　设有命终者

　　假令入地狱　　由心秽行故

　　是故。诸比丘。当降伏心。勿生秽行。如是。诸比丘。当作是学

　　尔时。诸比丘闻佛所说。欢喜奉行

　　（六）

　　闻如是

　　一时。佛在舍卫国祇树给孤独园

　　尔时。世尊告诸比丘。我恒观见一人心中所念之事。如屈伸臂顷而生天上。所以然者。由[善心](https://m.liaotuo.com/remen/shanxin.html)故。已生善心。便生天上

　　尔时。世尊便说偈言

　　设复有一人　　而生善妙心

　　今告诸比丘　　广演其义趣

　　今正是其时　　设有命终者

　　便得生天上　　由心善行故

　　是故。诸比丘。当发净意。勿生秽行。如是。诸比丘。当作是学

　　尔时。诸比丘闻佛所说。欢喜奉行

　　（七）

　　闻如是

　　一时。佛在舍卫国祇树给孤独园

　　尔时。世尊告诸比丘。我于此众中。不见一法最胜最妙。眩惑世人。不至永寂。缚着牢狱。无有解已。所谓男子见女色已。便起想着。意甚爱敬。令人不至永寂。缚着牢狱。无有解已。意不舍离。周旋往来。今世后世。回转五道。动历劫数

　　尔时。世尊便说偈曰

[梵音](https://m.liaotuo.com/remen/fanyin.html)柔软声　　如来说难见

　　或复有时见　　系念在目前

　　亦莫与女人　　往来与言语

　　恒罗伺捕人　　不得至无为

　　是故。诸比丘。当除诸色。莫起想着。如是。诸比丘。当作是学

　　尔时。诸比丘闻佛所说。欢喜奉行

　　（八）

　　闻如是

　　一时。佛在舍卫国祇树给孤独园

　　尔时。世尊告诸比丘。我于此众中。不见一法最胜最妙。眩惑世人。不生永寂。缚着牢狱。无有解已。所谓女见男子色已。便起想着。意甚爱敬。令人不至永寂。缚着牢狱。无有解已。意不舍离。周旋往来。今世后世。回转五道。动历劫数

　　尔时。世尊便说偈曰

　　若生颠倒想　　兴念恩爱心

　　除念意染着　　便无此诸秽

　　是故。诸比丘。当除诸色。莫起想着。如是。诸比丘。当作是学

　　尔时。诸比丘闻佛所说。欢喜奉行

　　（九）

　　闻如是

　　一时。佛在舍卫国祇树给孤独园

　　尔时。世尊告诸比丘。我于此众中。不见一法。无欲想便起欲想。已起欲想便增益。无嗔恚想便起嗔恚。已起嗔恚便增多。无睡眠想便起睡眠。已起睡眠便增多。无调戏想便起调戏。已起调戏便增多。无疑想便起疑想。已起疑想便增多。亦当观恶露不净想。设作乱想。无欲想便有欲想。已有欲想便增多。嗔恚．睡眠。本无疑想便起疑想。疑想已起便增多。是故。诸比丘。莫作乱想。常当专意。如是。诸比丘。当作是学

　　尔时。诸比丘闻佛所说。欢喜奉行

　　（一○）

　　闻如是

　　一时。佛在舍卫国祇树给孤独园

　　尔时。世尊告诸比丘。我于此法中。不见一法。未有欲想便不生欲想。已生欲想便能灭之。未生嗔恚想便不生。已生嗔恚想便能灭之。未生睡眠想便不生。已生睡眠想便能灭之。未生调戏想便不生。已生调戏想便能灭之。未生疑想便不生。已生疑想便能灭之。亦当观恶露不净。已观恶露不净。未生欲想便不生。已生便能灭之。未生嗔恚便不生。已生嗔恚便能灭之。乃至疑。未生疑想便不生。已生疑想便能灭之。是故。诸比丘。常当专意观不净想。如是。诸比丘。当作是学

　　尔时。诸比丘闻佛所说。欢喜奉行

　　二斯及二心　　一堕一生天

　　男女想受乐　　二欲想在后

　　增壹阿含经护心品第十

　　（一）

　　闻如是

　　一时。佛在舍卫国祇树给孤独园

　　尔时。世尊告诸比丘。当[修行](https://m.liaotuo.com/remen/xiuxing.html)一法。当广布一法。修行一法。广布一法已。便得[神通](https://m.liaotuo.com/remen/shentong.html)。诸行寂静。得[沙门](https://m.liaotuo.com/remen/shamen.html)果。至泥洹界。云何为一法。所谓无放逸行。云何为无放逸行。所谓护心也。云何护心。于是。比丘。常守护心有漏．有漏法。当彼守护心有漏．有漏法。于有漏法便得悦豫。亦有信乐。住不移易。恒专其意。自力劝勉

　　如是。比丘。彼无放逸行。恒自谨慎。未生欲漏便不生。已生欲漏便能使灭。未生有漏便不生。已生有漏便能使灭。未生无明漏便不生。已生无明漏便能使灭。比丘于彼无放逸行。闲静一处。恒[自觉](https://m.liaotuo.com/remen/zijue.html)知而自游戏。欲漏心便得[解脱](https://m.liaotuo.com/remen/jietuo.html)。有漏心．无明漏心便得解脱。已得解脱。便得解脱智。[生死](https://m.liaotuo.com/remen/shengsi.html)已尽。梵行已立。所作已办。更不复受有。如实知之

　　尔时。世尊便说斯偈

　　无憍[甘露](https://m.liaotuo.com/remen/ganlu.html)迹　　放逸是死径

　　无慢则不死　　慢者即是死

　　是故。诸比丘。当念修行无放逸行。如是。诸比丘。当作是学

　　尔时。诸比丘闻佛所说。欢喜奉行

　　（二）

　　闻如是

　　一时。佛在舍卫国祇树给孤独园

　　尔时。世尊告诸比丘。当修行一法。当广布一法。修行一法。广布一法已。便得神通。诸行寂静。得沙门果。至泥洹处。云何为一法。谓无放逸行于诸善法。云何无放逸行。所谓不触娆一切[众生](https://m.liaotuo.com/remen/zhongsheng.html)。不害一切众生。不恼一切众生。是谓无放逸行

　　彼云何名善法。所谓贤圣八道品。等见．等方便．等语．等行．等命．等治．等念．等定。是谓善法

　　尔时。世尊便说偈曰

　　施一切众生　　不[如法](https://m.liaotuo.com/remen/rufa.html)施人

　　虽施众生福　　一人法施胜

　　是故。诸比丘。当修[行善](https://m.liaotuo.com/remen/xingshan.html)法。如是。诸比丘。当作是学

　　尔时。诸比丘闻佛所说。欢喜奉行

　　（三）

　　闻如是

　　一时。佛在舍卫国祇树给孤独园

　　尔时。世尊告诸比丘。当云何观檀越施主

　　尔时。诸比丘白世尊曰。世尊是诸法之王。唯愿世尊与诸比丘而说此义。闻已尽当奉持

　　尔时。世尊告诸比丘。谛听。谛听。善思念之。我当与汝分别其义

　　对曰。如是。世尊。尔时。诸比丘从佛受教

　　世尊告曰。檀越施主当恭敬如子[孝顺](https://m.liaotuo.com/remen/xiaoshun.html)父母。养之．侍之。长益[五阴](https://m.liaotuo.com/remen/wuyin.html)。于阎浮利地现种种义。观檀越主能成人戒．闻．[三昧](https://m.liaotuo.com/remen/sanmei.html)．[智慧](https://m.liaotuo.com/remen/zhihui.html)。诸比丘多所[饶益](https://m.liaotuo.com/fjrw/zcrw/dzkb/52766.html)。于[三宝](https://m.liaotuo.com/remen/sanbao.html)中无所挂碍。能施卿等衣被．饮食．床榻．卧具．病瘦医药。是故。诸比丘。当有慈心于檀越所。小恩常不忘。况复大者。恒以慈心向彼檀越。说身．口．意清净之行。不可称量。亦无有限。身行慈。口行慈。意行慈。使彼檀越所施之物。终不唐捐。获其大果。成大福祐。有大名称。流闻[世间](https://m.liaotuo.com/remen/shijian.html)。甘露法味。如是。诸比丘。当作是学

　　尔时。世尊便说偈曰

　　施以成大财　　所愿亦成就

　　王及诸贼盗　　不能侵彼物

　　施以得王位　　绍继转轮处

　　七宝具足成　　本施之所致

[布施](https://m.liaotuo.com/remen/bushi.html)成天身　　首着杂宝冠

　　与诸妓女游　　本施之[果报](https://m.liaotuo.com/remen/guobao.html)

　　施得天帝释　　天王威力盛

　　千眼[庄严](https://m.liaotuo.com/remen/zhuangyan.html)形　　本施之果报

　　布施[成佛](https://m.liaotuo.com/remen/chengfo.html)道　　三十二相具

　　转无上法轮　　本施之果报

　　尔时。诸比丘闻佛所说。欢喜奉行

　　（四）

　　闻如是

　　一时。佛在舍卫国祇树给孤独园

　　尔时。世尊告诸比丘。檀越施主当云何承事[供养](https://m.liaotuo.com/remen/gongyang.html)[精进](https://m.liaotuo.com/remen/jingjin.html)持戒诸贤[圣人](https://m.liaotuo.com/remen/shengren.html)

　　尔时。诸比丘白世尊曰。世尊是诸法之王。唯愿世尊与诸比丘而说此义。尽当奉持

　　尔时。世尊告诸比丘。谛听。谛听。善思念之。我当与汝分别其义

　　对曰。如是。世尊。尔时。诸比丘从佛受教

　　世尊告曰。檀越施主承事供养精进持戒诸多闻者。犹如与迷者指示其路。粮食乏短而给施食。恐怖之人令无忧恼。惊畏者教令莫惧。无所归者与作覆护。盲者作眼目。与病作医王。犹如田家农夫修治田业。除去秽草。便能成就谷食。比丘常当除弃五盛阴病。求入[无畏](https://m.liaotuo.com/remen/wuwei.html)泥洹城中。如是。诸比丘。檀越施主承事供养精进持戒诸多闻者当施

　　尔时。阿那邠持长者集在彼众。尔时长者阿那邠持白世尊曰。如是。世尊。如是。如来。一切施主及与受者犹吉祥瓶。诸受施人如毗沙王。劝人行施如亲父母。受施之人是后世良祐。一切施主及与受者犹如[居士](https://m.liaotuo.com/fjrw/jsrw/)

　　世尊告曰。如是。长者。如汝所言

　　阿那邠持长者白世尊曰。自今已后。门不安守。亦不拒逆比丘．比丘尼．优婆塞．优婆斯。及诸行路乏粮食者

　　尔时。阿那邠持长者白世尊曰。唯愿世尊及比丘众受弟子请。尔时。世尊默然受长者请

　　尔时。长者见世尊默然受请。即[礼佛](https://m.liaotuo.com/remen/lifo.html)三匝。还归所在。到舍已。即其夜办具甘馔种种饭食。广敷坐具。自白。时到。食具已办。唯愿世尊愿时临顾

　　尔时。世尊将诸比丘众。着衣持钵。诣舍卫城。至长者家。到已。各自就座。诸比丘僧亦各随次坐

　　尔时。长者见佛．比丘众坐定。手自斟酌。行种种饮食。以行种种饮食。各收钵坐。更取卑座。在如来前欲听闻法

　　尔时。长者白世尊言。善哉。如来。听诸比丘随所须物三衣．钵盂．针筒．尼师坛．衣带．法澡罐。及余一切沙门杂物。尽听弟子家取之

　　尔时。世尊告诸比丘。汝等若须衣裳．钵器及尼师坛．法澡罐。及余一切沙门杂物。听使此取。勿足疑难。起想着心

　　尔时。世尊与长者阿那邠持说微妙之法。说妙法已。便从坐起而去。当于尔时。阿那邠持复于四城门而广惠施。第五市中。第六在家。须食与食。须浆与浆。须车乘．妓乐．香熏．璎珞。悉皆与之

　　尔时。世尊闻长者阿那邠持于四城门中广作惠施。复于大市布施贫乏。复于家内布施无量。尔时。世尊告诸比丘。我弟子中第一优婆塞好喜布施。所谓须达长者是

　　尔时。诸比丘闻佛所说。欢喜奉行

　　（五）

　　闻如是

　　一时。佛在舍卫国祇树给孤独园

　　尔时。阿那邠持长者便往至世尊所。头面礼世尊足。在一面坐。世尊告曰。云何。长者。贵家恒布施贫乏耶

　　长者对曰。如是。世尊。恒布施贫乏。于四城门而广布施。复在家中给与所须。世尊。我或时作是念。并欲布施野．飞鸟．猪．狗之属。我亦无是念。此应与。此不应与。亦复无是念。此应与多。此应与少。我恒有是念。一切众生皆由食而存其命。有食便存。无食便丧

　　世尊告曰。善哉。善哉。长者。汝乃以菩萨心。专精一意而广惠施。然此众生由食得济。无食便丧。长者。汝当获大果。得大名称。有大果报。声彻十方。得甘露法味。所以然者。菩萨之处恒以平等心而以惠施。专精一意。念众生类由食而存。有食便济。无食便丧。是谓。长者。菩萨心所安处而广惠施

　　尔时。世尊便说偈曰

　　尽当普惠施　　终无吝悔心

　　必当遇良友　　得济到[彼岸](https://m.liaotuo.com/remen/bian.html)

　　是故。长者。当平等意而广惠施。如是。长者。当作是学

　　尔时。长者闻佛所说。欢喜奉行

　　（六）

　　闻如是

　　一时。佛在舍卫国祇树给孤独园

　　尔时。世尊告诸比丘。如我今日审知众生根原所趣。亦知布施之报。最后一抟之余。已不自食。惠施他人。尔时。不起憎嫉之心如毛发许。以此众生不知施之果报。如我皆悉知之。施之果报。平等之报。心无有异。是故。众生不能平等施而自堕落。恒有悭嫉之心。缠裹心意

　　尔时。世尊便说偈曰

　　众生不自觉　　如来之言教

　　常当普惠施　　专向真人所

　　志性以清净　　所获福倍多

　　等共分其福　　后得大果报

　　所施今善哉　　心向广[福田](https://m.liaotuo.com/remen/futian.html)

　　于此人间逝　　必生于天上

　　以到彼善处　　快乐自娱乐

　　吉祥甚欢悦　　一切无乏短

　　以天威德业　　玉女为营从

　　平等之施报　　故获此福祐

　　尔时。诸比丘闻佛所说。欢喜奉行

　　（七）

　　闻如是

　　一时。佛在舍卫国祇树给孤独园

　　尔时。世尊告诸比丘。汝等莫畏[福报](https://m.liaotuo.com/remen/fubao.html)。所以然者。此是受乐之应。甚可爱敬。所以名为福者。有此大报。汝等当畏无福。所以然者。此名苦之原本。愁忧苦恼不可称记。无有爱乐。此名无福。比丘。昔我自念七年行慈心。复过七劫不来此世。复于七劫中生光音天。复于七劫生空梵天处为大梵天。无与等者统百千世界。三十六反为天帝释形。无数世为转轮王。是故。诸比丘。作福莫惓。所以然者。此名受乐之应。甚可爱敬。是谓名为福。汝等当畏无福。所以然者。苦之原本。愁忧苦恼不可称记。此名无福

　　尔时。世尊便说此偈

　　快哉福报　　所愿者得　　速至灭尽

　　到无为处　　正使亿数　　天魔波旬

　　亦不能娆　　为福业者　　彼恒自求

　　贤圣之道　　便尽除苦　　后无有忧

　　是故。诸比丘。为福莫厌。是故。诸比丘。当作是学

　　尔时。诸比丘闻佛所说。欢喜奉行

　　（八）

　　闻如是

　　一时。佛在舍卫国祇树给孤独园

　　尔时。世尊告诸比丘。若有承顺一法。不离一法。魔波旬不能得其便。亦不能来触娆人。云何为一法。谓[功德](https://m.liaotuo.com/remen/gongde.html)福业。所以然者。自忆往昔在道树下。与诸菩萨集在一处。弊魔波旬将诸兵众数千万亿。种种形貌。兽头人身不可称计。天．龙．鬼．神．阿须伦．迦留罗．摩休勒等。皆来运集

　　时。魔波旬而语我言。沙门速投于地。佛以福德大力。降伏魔怨。诸尘垢消。无有诸秽。便成无上正真道。诸比丘。当观此义。其有比丘功德具足者。弊魔波旬不能得其便。坏其功德

　　尔时。世尊便说此偈

　　有福快乐　　无福者苦　　今世后世

　　为福受乐

　　是故。诸比丘。为福莫惓

　　尔时。诸比丘闻佛所说。欢喜奉行

　　（九）

　　闻如是

　　一时。佛在舍卫国祇树给孤独园

　　尔时。世尊告诸比丘。若有比丘修行一法。便不能坏败恶趣。一为趣善。一为趣泥洹。云何修行一法。不能坏败恶趣。所谓心无笃信。是谓修此一法不坏败恶趣。云何修行一法趣善处者。所谓心行笃信。是谓修此一法得趣善处。云何修行一法得至泥洹。所谓恒专心念。是谓修行此法得至泥洹。是故谓。诸比丘。专精心意。念诸善本。如是。诸比丘。当作是学

　　尔时。诸比丘闻佛所说。欢喜奉行

　　（一○）

　　闻如是

　　一时。佛在舍卫国祇树给孤独园

　　尔时。世尊告诸比丘。若有一人出现于世。此众生类便增寿益算。颜色光润。气力炽盛。快乐无极。音声和雅。云何为一人。所谓如来．至真．等正觉。此谓一人出现于世。此众生类便增寿益算。颜色光润。气力炽盛。快乐无极。音声和雅。是故。诸比丘。常当专精一心[念佛](https://m.liaotuo.com/remen/nianfo.html)。如是。诸比丘。当作是学

　　尔时。诸比丘闻佛所说。欢喜奉行

　　无慢二．念坛　　二施．坚无厌

　　施福．魔波旬　　恶趣及一人