杂阿含经 第四十四卷

　　宋[天竺](https://m.liaotuo.com/remen/tianzhu.html)[三藏](https://m.liaotuo.com/remen/sanzang.html)求那跋陀罗译

　　（一一七八）

　　如是我闻

　　一时。佛住弥絺罗国庵罗园中

　　时。有婆四吒[婆罗门](https://m.liaotuo.com/remen/poluomen.html)尼。有六子相续命终。念子发狂。裸形被发。随路而走。至弥絺罗庵罗园中

　　尔时。[世尊](https://m.liaotuo.com/remen/shizun.html)无量大众围绕[说法](https://m.liaotuo.com/remen/shuofa.html)。婆四吒婆罗门尼遥见世尊。见已。即得本心。惭愧羞耻。敛身蹲坐

　　尔时。世尊告尊者阿难。取汝郁多罗僧与彼婆四吒婆罗门尼。令着听法。尊者阿难即受[佛教](https://m.liaotuo.com/)。取衣令着

　　时。婆罗门尼得衣着已。至于佛前。稽首[礼佛](https://m.liaotuo.com/remen/lifo.html)。退坐一面

　　尔时。世尊为其说法。示教照喜已。如佛常法。说法次第。乃至[信心](https://m.liaotuo.com/remen/xinxing1.html)清净。受三自归。闻佛所说。[欢喜](https://m.liaotuo.com/remen/huanxi.html)[随喜](https://m.liaotuo.com/remen/suixi.html)。作礼而去

　　彼婆四吒优婆夷于后时。第七子忽复命终。彼优婆夷都不啼哭忧悲恼苦。时。婆四吒优婆夷夫说偈而告婆四吒优婆夷言

　　先诸子命终　　念子生忧苦

　　昼夜不饮食　　乃至发狂乱

　　今丧弟七子　　而不生忧苦

　　婆四吒优婆夷即复说偈答其夫言

　　儿孙有千数　　[因缘](https://m.liaotuo.com/remen/yinyuan1.html)和合生

　　长夜迁过去　　我与君亦然

　　子孙及宗族　　其数无限量

　　彼彼所生处　　更互相残食

　　若知生要者　　何足生忧苦

　　我已知出离　　[生死](https://m.liaotuo.com/remen/shengsi.html)存亡相

　　不复生忧苦　　入佛正教故

　　时。婆四吒优婆夷夫说偈叹曰

　　未曾所闻法　　而今闻汝说

　　何处闻说法　　不念子忧悲

　　婆四吒优婆夷说偈答言

　　今日等正觉　　在弥絺罗国

　　庵罗树园中　　永离一切苦

　　演说一切苦　　苦习苦寂灭

　　贤圣八正道　　安隐趣[涅槃](https://m.liaotuo.com/remen/niepan.html)

　　则是我大师　　深乐其正教

　　我已知[正法](https://m.liaotuo.com/remen/zhengfa.html)　　能开子忧苦

　　其夫婆罗门复说偈言

　　我今亦当往　　弥絺庵罗园

　　彼世尊亦当　　开我子忧苦

　　优婆夷复说偈言

　　当观等正觉　　柔软金色身

　　不调者能调　　广度海流人

　　尔时。婆罗门即严驾乘于马车。诣弥絺罗庵罗园。遥见世尊。转增信乐。诣大师前

　　彼时。大师即为说偈。开其[法眼](https://m.liaotuo.com/remen/fayan.html)。苦．习．灭．道。正向涅槃。彼即见法。成无间等。既知法已。请求[出家](https://m.liaotuo.com/remen/chujia.html)

　　时。婆罗门即得出家。独静思惟。乃至得阿罗汉。世尊记说。于第三夜。逮得三明。得三明已。佛即告之。命遣御者乘车还家。告婆四吒优婆夷。令发随喜。语言。婆罗门往见世尊。得净信心。奉事大师。即为说法。为开法眼。见苦圣谛．苦集．苦灭．贤圣八道。安趣涅槃。成无间等。既知法已。即求出家。世尊记说。于第三夜。具足三明

　　时。彼御者奉教疾还。时。婆四吒优婆夷遥见御者空车而还。即遥问言。婆罗门为见佛不。佛为说法。开示法眼。见圣谛不

　　御者白言。婆罗门已见世尊。得净信心。奉事大师。为开法眼。说[四圣谛](https://m.liaotuo.com/remen/sishengdi.html)。成无间等。既知法已。即求出家。专精思惟。世尊记说。于第三夜。具足三明

　　时。优婆夷心即随喜。语御者言。车马属汝。加复赐汝金钱一千。已汝传信言。婆罗门宿阇谛。已得三明。令我欢喜故

　　御者白言。我今何用车马金钱为。车马金钱还优婆夷。我今当还婆罗门所。随彼出家

　　优婆夷言。汝意如此。便可速还。不久亦当如彼所得。具足三明。随后出家

　　御者白言。如是。优婆夷。如彼出家。我亦当然

　　优婆夷言。汝父出家。汝随出家。我今不久亦当随去。如空野大龙。乘虚而游。其余诸龙．龙子．龙女悉皆随去。我亦如是。执持衣钵。易养易满。御者白言。优婆夷。若如是者。所愿必果。不久当见优婆夷少欲知足。执持衣钵。人所弃者。乞受而食。剃发染衣。于阴．界．入断除爱欲。离贪系缚。尽诸有漏

　　彼婆罗门及其御者．婆四吒优婆夷．优婆夷女孙陀槃梨。悉皆出家。究竟苦边

　　（一一七九）

　　如是我闻

　　一时。佛住毗舍离国大林精舍

　　时。有毗梨耶婆罗豆婆遮婆罗门。晨朝买牛。未偿其价。即日失牛。六日不见

　　时。婆罗门为觅牛故。至大林精舍。遥见世尊坐一树下。仪容挺特。诸根清净。其心寂默。成就[止观](https://m.liaotuo.com/remen/zhiguan.html)。其身金色。光明焰照。见已。即诣其前。而说偈言

　　云何无所求　　空寂在于此

　　独一处空闲　　而得心所乐

　　尔时。世尊说偈答曰

　　若失若复得　　于我心不乱

　　婆罗门当知　　莫谓彼如我

　　心计于得失　　其心不[自在](https://m.liaotuo.com/remen/zizai.html)

　　时。婆罗门复说偈言

　　最胜梵志处　　如[比丘](https://m.liaotuo.com/remen/biqiu.html)所说

　　我今当自说　　真实语谛听

[沙门](https://m.liaotuo.com/remen/shamen.html)今定非　　晨朝失牛者

　　六日求不得　　是故安乐住

　　沙门今定非　　种殖胡麻田

　　虑其草荒没　　是故安乐住

　　沙门今定非　　种稻田乏水

　　畏叶枯便死　　是故安乐住

　　沙门今定无　　寡女有七人

　　悉养孤遗子　　是故安乐住

　　沙门今定无　　七不爱念子

　　放逸多负债　　是故安乐住

　　沙门今定无　　债主守其门

　　求索长息财　　是故安乐住

　　沙门今定无　　七领重卧具

　　忧勤择诸虫　　是故安乐住

　　沙门今定无　　赤眼黄发妇

　　昼夜闻恶声　　是故安乐住

　　沙门今定无　　空仓群鼠戏

　　常忧其羸乏　　是故安乐住

　　尔时。世尊说偈答言

　　我今日定不　　晨朝失其牛

　　六日求不得　　是故安乐住

　　我今日定无　　种殖胡麻田

　　常恐其荒没　　是故安乐住

　　我今日定无　　种稻田乏水

　　畏叶便枯死　　是故安乐住

　　我今日定无　　寡女有七人

　　悉养孤遗子　　是故安乐住

　　我今日定无　　七不爱念子

　　放逸多负债　　是故安乐住

　　我今日定无　　债主守其门

　　求索长息财　　是故安乐住

　　我今日定无　　七领重卧具

　　忧勤择诸虫　　是故安乐住

　　我今日定无　　黄头赤眼妇

　　昼夜闻恶声　　是故安乐住

　　我今日定无　　空仓群鼠戏

　　常忧其羸乏　　是故安乐住

　　不舍念不念　　[众生](https://m.liaotuo.com/remen/zhongsheng.html)安乐住

　　断欲离恩爱　　而得安乐住

　　尔时。世尊为[精进](https://m.liaotuo.com/remen/jingjin.html)婆罗豆婆遮婆罗门种种说法。示教照喜。如佛常法。次第说法。[布施](https://m.liaotuo.com/remen/bushi.html)．持戒。乃至于正法中。心得[无畏](https://m.liaotuo.com/remen/wuwei.html)。即从座起。合掌白佛。我今得于正法．律出家学道。成比丘分。修梵行不

　　佛告婆罗门。汝今可得于正法．律出家．受具足。修诸梵行。乃至得阿罗汉。心善[解脱](https://m.liaotuo.com/remen/jietuo.html)

　　尔时。精进婆罗豆婆遮婆罗门得阿罗汉。缘[自觉](https://m.liaotuo.com/remen/zijue.html)知。得解脱乐。而说偈言

　　我今甚欣乐　　大仙法之上

　　得离贪欲乐　　不生见于佛

　　（一一八○）

　　如是我闻

　　一时。佛住娑罗树林婆罗门聚落。尔时。世尊晨朝着衣持钵。入婆罗门聚落乞食。有非时云起

　　尔时。世尊作是念。我今当往婆罗门聚落婆罗长者大会堂中。作是念已。即往向彼大会堂所

　　时。婆罗门长者悉集堂上。遥见世尊。共相谓言彼剃头沙门竟知何法

　　尔时。世尊告彼婆罗聚落婆罗门长者言。诸婆罗门有知法者。有不知者。刹利长者亦有知法者。有不知法者

　　尔时。世尊即说偈言

　　非朋欲胜朋　　王不伏难伏

　　妻不求胜夫　　无子不恭父

　　无会无智者　　无智不法言

　　贪恚痴悉断　　是则名智者

　　时。彼婆罗门长者白佛言。善士瞿昙。善士夫可入此堂。就座而坐。世尊坐已。即白言。瞿昙说法。我等乐听

　　尔时。世尊为彼大会婆罗门长者种种说法。示教照喜已。复说偈言

　　愚智群聚会　　非说孰知明

　　能说寂静道　　因说智则辩

　　说者显正法　　建立大仙幢

　　善说为仙幢　　法为罗汉幢

　　尔时。世尊为婆罗聚落婆罗门长者建立正法。示教照喜。示教照喜已。从座起而去

　　（一一八一）

　　如是我闻

　　一时。佛在拘萨罗人间游行。至浮梨聚落。住天作婆罗门庵罗园中。尊者优波摩为侍者

　　尔时。世尊患背痛。告尊者优婆摩。汝举衣钵已。往至天作婆罗门舍

　　时。天作婆罗门处于中堂。令梳头者理剃须发。见尊者优波摩于外门住。见已。即说偈言

　　何等剃须发　　身着僧迦梨

　　住于彼门外　　为欲何所求

　　尊者优波摩说偈答言

　　罗汉世善逝　　所患背风疾

　　颇有安乐水　　疗牟尼疾不

　　时。天作婆罗门以满钵酥．一瓶油．一瓶石蜜。使人担持。并持暖水。随尊者优波摩诣世尊所。以涂其体。暖水洗之。酥蜜作饮。世尊背疾即得安隐

　　时。天作婆罗门晨朝早起。往诣佛所。稽首礼足。退坐一面。而说偈言

　　何言婆罗门　　施何得大果

　　何等为时施　　云何净[福田](https://m.liaotuo.com/remen/futian.html)

　　尔时。世尊说偈答言

　　若得[宿命](https://m.liaotuo.com/remen/suming.html)智　　见天定趣生

　　得尽诸有漏　　牟尼起三明

　　善知心解脱　　解脱一切贪

　　说名婆罗门　　施彼得大果

　　施彼为时施　　随所欲福田

　　时。天作婆罗门闻佛所说。欢喜随喜。作礼而去

　　（一一八二）

　　如是我闻

　　一时。佛在拘萨罗人间游行。于一夜时。住止娑罗林中

　　时。有一婆罗门。去娑罗林不远。营作田业。晨朝起作。至娑罗林中。遥见世尊坐一树下。仪容端正。诸根清净。其心寂定。具足成就第一止观。其身金色。光明彻照。见已。往诣其所。白言。瞿昙。我近在此经营事业。故乐此林。瞿昙于此有何事业。乐此林中。复说偈言

　　比丘于此林　　为何事业故

　　独一守空闲　　乐于此林中

　　尔时。世尊说偈答曰

　　无事于此林　　林根久已断

　　于林离林脱　　禅思不乐断

　　时。彼婆罗门闻佛所说。欢喜随喜随喜。作礼而去

　　（一一八三）

　　如是我闻

　　一时。佛在拘萨罗人间游行。夜宿一娑罗林中

　　时。有一婆罗门。近彼林侧。与五百年少婆罗门共。彼婆罗门常称叹钦想。欲见世尊。何时游于此林。我因得见遇。问所疑。颇有闲暇为我记说

　　时。彼婆罗门年少[弟子](https://m.liaotuo.com/remen/dizi.html)为采薪故。入于林中。遥见世尊坐一树下。仪容端正。诸根寂静。其心寂定。形若金山。光明彻照。见已。作是念。我和上婆罗门常称叹钦仰。欲见瞿昙。问其所疑。今此沙门瞿昙到此林中。我当疾往白和上令知。即持薪束。疾还学堂。舍薪束已。诣和上所。白言。和上当知。和上由来常所称叹钦仰欲见沙门瞿昙。脱到此林。当问所疑。今日瞿昙已到此林。和上知时

　　时。婆罗门即诣世尊所。面相问讯慰劳已。退坐一面。而说偈言

　　独入此恐怖　　深邃[丛林](https://m.liaotuo.com/remen/conglin.html)中

　　坚住不倾动　　善修正勤法

　　无歌舞音乐　　寂默住空闲

　　我所未曾见　　独乐深林者

　　欲求于[世间](https://m.liaotuo.com/remen/shijian.html)　　自在增上主

　　为三十三天　　天上自在乐

　　何故深林中　　苦行自枯槁

　　尔时。世尊说偈答言

　　若欲种种求　　诸界多种着

　　彼一切皆是　　愚痴之根本

　　如是一切求　　我久悉已吐

　　不求不谄伪　　一切无所触

　　于一切诸法　　唯一清净观

　　得无上[菩提](https://m.liaotuo.com/remen/puti.html)　　禅思修不乐

　　婆罗门复说偈言

　　我今敬礼汝　　大寂牟尼尊

　　禅思之妙王　　觉无边大觉

　　如来[天人](https://m.liaotuo.com/remen/tianren.html)救　　巍巍若金山

　　解脱于丛林　　于林永不着

　　已拔深利刺　　清净无余迹

　　论师之上首　　言说最胜辩

　　人中雄师子　　震吼于深林

　　显现苦圣谛　　集灭八正道

　　能尽众苦聚　　乘出净无垢

　　自脱一切苦　　济彼苦众生

　　安乐众生故　　演说于正法

　　已断于恩爱　　远离于欲网

　　断除于一切　　有爱之结缚

　　如水生莲花　　尘水不染着

　　如日停[虚空](https://m.liaotuo.com/remen/xukong.html)　　清净无云翳

　　善哉我今日　　至拘萨罗林

　　得见于大师　　两足之胜尊

　　大林大精进　　得第一广度

　　调御师之首　　敬礼无所畏

　　时。婆罗门广说斯偈。赞叹佛已。闻佛所说。欢喜随喜。作礼而去

　　（一一八四）

　　如是我闻

　　一时。佛在拘萨罗人间游行。宿于孙陀利河侧

　　尔时。世尊剃发未久。于后夜时。结跏趺坐。正身思惟。系念在前。以衣覆头

　　时。孙陀利河侧有婆罗门住止。夜起持祠。余食不尽。时至河边。欲求大德婆罗门以奉之

　　尔时。世尊闻河边婆罗门声。闻已。謦咳作声。却衣现头

　　时。孙陀利河侧婆罗门见佛已。作是念。是剃头沙门。非婆罗门。欲持食还去。彼婆罗门复作是念。非独沙门是剃头者。婆罗门中亦有剃头。应往至彼。问其所生。时。孙陀利河侧婆罗门诣世尊所。而问之言。为何姓生

　　尔时。世尊即说偈言

　　汝莫问所生　　但当问所行

　　刻木为钻燧　　亦能生于火

　　下贱种姓中　　生坚固牟尼

[智慧](https://m.liaotuo.com/remen/zhihui.html)有惭愧　　精进善调伏

　　究竟大明际　　清净修梵行

　　而今正是时　　应奉施余食

　　时。孙陀利河侧婆罗门复说偈言

　　我今吉良日　　求福修[供养](https://m.liaotuo.com/remen/gongyang.html)

　　遇得见大士　　三时最胜尊

　　若不见佛者　　当更施余人

　　尔时。孙陀利河侧婆罗门转得信心。即持余食以奉世尊。世尊不受。以说偈得故。如上因说偈而得食广说

　　孙陀利河侧婆罗门白佛言。世尊。今此施食当置何所

　　佛告婆罗门。我不见诸天．魔．梵．沙门．婆罗门．天神．世人有能食此食。令身安隐者。汝持此食去着无虫水中。及少生草地

　　时。婆罗门即持此食着无虫水中。水即烟起涌沸。啾啾作声。如烧铁丸投之冷水。烟起涌沸。啾啾作声。如是彼食着无虫水中。烟起涌沸。啾啾作声。孙陀利河侧婆罗门心欲恐怖。身毛皆竖。谓为灾变。驰走上岸。集聚干木。供养祠火。令息灾恠

　　世尊见彼集聚干木。供养祠火。望息灾恠。见已。即说偈言

　　婆罗门祠火　　焚烧干草木

　　莫呼是净道　　能却诸灾患

　　此则恶供养　　而谓为黠慧

　　作如是因缘　　外道取修净

　　汝今弃薪火　　起内火炽然

　　常修不放逸　　常富于供养

　　处处兴净信　　广施设大会

　　心意为束薪　　嗔恚黑烟起

[妄语](https://m.liaotuo.com/remen/wangyu.html)为尘味　　口舌为木杓

　　胸怀燃火处　　欲火常炽然

　　当善自调伏　　消灭士夫火

　　正信为大河　　净戒为度济

　　澄净清流水　　智者之所叹

　　人中净天德　　当于中洗浴

　　涉水不着身　　安乐度[彼岸](https://m.liaotuo.com/remen/bian.html)

　　正法为深渊　　福德为下济

　　澄净水充满　　智者所赞叹

　　人中天净德　　当于中洗浴

　　涉水不着身　　安乐度彼岸

[真谛](https://m.liaotuo.com/remen/zhendi.html)善调御　　摄护修梵行

　　慈悲为苦行　　真实心清净

　　沐浴以正法　　智者所称叹

　　尔时。孙陀利河侧婆罗门闻佛所说。欢喜随喜。复道而去

　　（一一八五）

　　如是我闻

　　一时。佛住拘萨罗人间游行。住孙陀利河侧丛林中

　　时。有孙陀利河侧住止婆罗门来诣佛所。面相问讯慰劳已。退坐一面。问佛言。瞿昙。至孙陀利河中洗浴不

　　佛告婆罗门。何用于孙陀利河中洗浴为

　　婆罗门白佛。瞿昙。孙陀利河是济度之数。是吉祥之数。是清净之数。若有于中洗浴者。悉能除人一切诸恶

　　尔时。世尊即说偈言

　　非孙陀利河　　亦非婆休多

　　非伽耶萨罗　　如是诸河等

　　作诸恶不善　　能令其清净

　　恒河婆休多　　孙陀利河等

　　愚者常居中　　不能除众恶

　　其清净之人　　何用洗浴为

　　其清净之人　　何用布萨为

　　净业以自净　　是生于[受持](https://m.liaotuo.com/remen/shouchi.html)

　　不杀亦不盗　　不淫不妄语

　　信施除悭垢　　于斯而洗浴

　　于一切众生　　常起慈悲心

　　井水以洗浴　　用伽耶等为

　　内心自清净　　不待洗于外

　　下贱田舍儿　　身体多污垢

　　以水洗尘秽　　不能净其内

　　尔时。孙陀利河侧婆罗门闻佛所说。欢喜随喜。从座起而去

　　（一一八六）

　　如是我闻

　　一时。佛住迦毗罗卫国尼拘律园中

　　时。有萦髻罗豆婆遮婆罗门。本俗人时。为佛善知识。来诣佛所。面相问讯慰劳已。退坐一面。而说偈言

　　外身萦髻者　　是但名萦髻

　　内心萦髻者　　是结缚众生

　　今请问瞿昙　　云何解萦髻

　　尔时。世尊说偈答言

　　受持于净戒　　内心修正觉

　　专精勤方便　　是则解萦髻

　　时。萦髻婆罗门闻佛所说。欢喜随喜。从座起而去

　　（一一八七）

　　如是我闻

　　一时。佛住迦毗罗卫国尼拘律园中

　　时。有萦髻波罗豆婆遮婆罗门来诣佛所。而前问讯。相慰劳已。退坐一面。而说偈言

　　身外萦髻者　　是但名萦髻

　　内心萦髻者　　是结缚众生

　　我今问瞿昙　　如此萦髻者

　　云何作方便　　于何断萦髻

　　尔时。世尊说偈答言

　　眼耳及与鼻　　舌身意入处

　　于彼名及色　　灭尽令无余

　　诸识永灭者　　于彼断萦髻

　　佛说此经已。萦髻婆罗豆婆遮婆罗门闻佛所说。欢喜随喜。从座起去

　　（一一八八）

　　如是我闻

　　一时。佛住郁毗罗聚落尼连禅河侧菩提树下。[成佛](https://m.liaotuo.com/remen/chengfo.html)未久

　　尔时。世尊独静思惟。作是念。不恭敬者。则为大苦。无有次序。无他自在可畏惧者。则于大义有所退减。有所恭敬。有次序。有他自在者。得安乐住。有所恭敬。有次序。有他自在。大义满足。颇有诸天．魔．梵．沙门．婆罗门．天神．世人中。能于我所[具足戒](https://m.liaotuo.com/remen/juzujie.html)胜．[三昧](https://m.liaotuo.com/remen/sanmei.html)胜．智慧胜．解脱胜．解脱知见胜。令我恭敬宗重。奉事供养。依彼而住

　　复作是念。无有诸天．魔．梵．沙门．婆罗门．天神．世人能于我所戒具足胜．三昧胜．智慧胜．解脱胜．解脱知见胜。令我恭敬宗重。奉事供养。依彼而住者。唯有正法令我自觉。成三藐三[佛陀](https://m.liaotuo.com/remen/fotuo.html)者。我当于彼恭敬宗重。奉事供养。依彼而住。所以者何。过去如来．应．等正觉亦于正法恭敬宗重。奉事供养。依彼而住。诸当来世如来．应．等正觉亦于正法恭敬宗重。奉事供养。依彼而住

　　尔时。[娑婆世界](https://m.liaotuo.com/remen/suoposhijie.html)主梵天王知世尊心念已。如力士屈伸臂顷。从梵天没。住于佛前。叹言。善哉。如是。世尊。如是。善逝。[懈怠](https://m.liaotuo.com/remen/xiedai.html)不恭敬者。甚为大苦。广说乃至大义满足。其实无有诸天．魔．梵．沙门．婆罗门．天神．世人于世尊所戒具足胜．三昧胜．智慧胜．解脱胜．解脱知见胜。令世尊恭敬宗重。奉事供养。依彼而住者。唯有正法。如来自悟成等正觉。则是如来所应恭敬宗重。奉事供养。依彼而住者。所以者何。过去诸如来．应．等正觉亦于正法恭敬宗重。奉事供养。依彼而住。诸未来如来．应．等正觉亦当于正法恭敬宗重。奉事供养。依彼而住。世尊亦当于彼正法恭敬宗重。奉事供养。依彼而住

　　时。梵天王复说偈言

　　过去等正觉　　及未来诸佛

　　现在佛世尊　　能除众生忧

　　一切恭敬法　　依正法而住

　　如是恭敬者　　是则诸[佛法](https://m.liaotuo.com/remen/fofa.html)

　　时。梵天王闻佛所说。欢喜随喜。稽首佛足。即没不现

　　（一一八九）

　　如是我闻

　　一时。佛住郁毗罗聚落尼连禅河侧菩提树下。成佛未久

　　尔时。世尊独静思惟。作是念。有一乘道能净众生。度诸忧悲。灭除苦恼。得真[如法](https://m.liaotuo.com/remen/rufa.html)。谓[四念处](https://m.liaotuo.com/remen/sinianchu.html)。何等为四。身身观念处。受．心．法法观念处。若有人不乐四念处者。则不乐如圣法。不乐如圣法者。则不乐如圣道。不乐如圣道者。则不乐[甘露](https://m.liaotuo.com/remen/ganlu.html)法。不乐甘露法者。则不解脱生．老．病．死．忧．悲．恼苦。若乐修四念处者。则乐修如圣法。乐修如圣法者。则乐如圣道。乐如圣道者。则乐甘露法。乐甘露法者。得解脱生．老．病．死．忧．悲．恼苦

　　尔时。娑婆世界主梵天王知[佛心](https://m.liaotuo.com/remen/foxin.html)念已。譬如力士屈伸臂顷。于梵天没。住于佛前。作是叹言。如是。世尊。如是。善逝。有一乘道能净众生。谓四念处。乃至解脱生．老．病．死．忧．悲．恼苦

　　时。梵天王复说偈言

　　谓有一乘道　　见生诸有边

　　演说于正法　　安慰苦众生

　　过去诸世尊　　以乘斯道度

　　当来诸世尊　　亦度乘斯道

　　现在尊正觉　　乘此度海流

　　究竟生死际　　调伏心清净

　　于生死轮转　　悉已永消尽

　　知种种诸界　　慧眼显正道

　　譬若恒水流　　悉归趣大海

　　激流浚漂远　　正道亦如是

　　广智善显示　　逮得甘露法

　　殊胜正法轮　　本所未曾闻

　　哀愍众生故　　而为众生转

　　覆护天人众　　令度有彼岸

　　是故诸众生　　咸皆稽首礼

　　尔时。梵天王闻佛所说。欢喜随喜。稽首佛足。即没不现

　　（一一九○）

　　如是我闻

　　一时。佛住郁毗罗聚落尼连禅河侧菩提树下。成佛未久

　　尔时。娑婆世界主梵天王绝妙色身。于后夜时来诣佛所。稽首佛足。退坐一面。而说偈言

　　于诸种姓中　　刹利两足尊

　　明行具足者　　天人中最胜

　　佛告梵天王。如是。梵天。如是。梵天

　　于诸种姓中　　刹利两足尊

　　明行具足者　　天人中最胜

　　佛说是经已。娑婆世界主梵天王闻佛所说。欢喜随喜。稽首佛足。即没不现

　　（一一九一）

　　如是我闻

　　一时。佛在拘萨罗人间游行。住止空闲无聚落处。与比丘众夜宿其中。尔时。世尊为诸比丘说随顺阿练若法

　　时。娑婆世界主梵天王作是念。今者世尊在拘萨罗人间游行。住一空闲无聚落处。与诸大众止宿空野。尔时。世尊为诸大众说随顺空法。我今当往随顺赞叹

　　譬如力士屈伸臂顷。于梵天没。住于佛前。稽首佛足。退坐一面。而说偈言

　　习近边林座　　断除诸[烦恼](https://m.liaotuo.com/remen/fannao.html)

　　若不乐空闲　　入众自摄护

　　自调伏其心　　家家行乞食

　　摄持于诸根　　专精系心念

　　然后习空闲　　阿练若床座

　　远离诸恐怖　　无畏安隐住

　　若彼诸凶险　　恶蛇众毒害

　　黑云大闇冥　　震雷曜电光

　　离诸烦恼故　　昼夜安隐住

　　如我所闻法　　乃至不究竟

　　独一修梵行　　不畏千死魔

　　若修于觉道　　不畏于万数

　　一切须陀洹　　或得斯陀含

　　及阿那含者　　其数亦无量

　　不能定其数　　恐怖于妄说

　　时。娑婆世界主梵天王闻佛所说。欢喜随喜已。为佛作礼。即没不现

　　（一一九二）

　　如是我闻

　　一时。佛住迦毗罗卫迦毗罗卫林中。与五百比丘俱。皆是罗汉。诸漏已尽。所作已作。离诸重担。逮得己利。尽诸有结。正智心善解脱。尔时。世尊为诸大众说涅槃相应法

　　时。有十方世界大众威力诸天皆悉来会。供养世尊及比丘僧。复有诸梵天王住于梵世。作是念。今日佛住迦毗罗卫国。如上广说。乃至供养世尊及诸大众。我今当往各各赞叹

　　作是念已。譬如力士屈伸臂顷。从梵天没。住于佛前。第一梵天即说偈言

　　于此大林中　　大众普云集

　　十方诸天众　　皆悉来恭敬

　　故我远来礼　　最胜难伏僧

　　第二梵天复说偈言

　　是诸比丘僧　　真实心精进

　　于此大林中　　摄诸根求度

　　第三梵天次说偈言

　　善方便消融　　恩爱深利刺

　　坚固不倾动　　如因陀罗幢

　　度深堑水流　　清净不求欲

　　善度之导师　　诸调伏大龙

　　第四梵天次说偈言

　　归依于佛者　　终不堕恶趣

　　能断人中身　　得天身受乐

　　各说偈已。四梵天身即没不现

　　（一一九三）

　　如是我闻

　　一时。佛住王舍城迦兰陀竹园。时。有娑婆世界主梵天王。日日精勤。往诣佛所。尊重供养

　　时。娑婆世界主作是念。今旦太早而来见佛。正值世尊入大三昧。我等且当入提婆达多伴党瞿迦梨比丘房中。作是念已。即入彼房。至房户中。以指扣户。口说是言。瞿迦梨。瞿迦梨。于[舍利](https://m.liaotuo.com/remen/sheli.html)弗．目连所起净信心。汝莫长夜得不[饶益](https://m.liaotuo.com/fjrw/zcrw/dzkb/52766.html)苦

　　瞿迦梨言。汝是谁

　　梵天答言。娑婆世界主梵天王。

　　瞿迦梨言。世尊不记汝得阿那含耶

　　梵天王言。如是。比丘

　　瞿迦梨言。汝何故来

　　娑婆世界主梵天王答言。此不可治。即说偈言

　　于无量处所　　生心欲筹量

　　何有黠慧者　　而生此觉想

　　无量而欲量　　是阴盖凡夫

　　时。娑婆世界主梵天王往诣佛所。稽首礼足。退坐一面。白佛言。世尊。我常日日勤到佛所。亲觐供养。我作是念。今旦太早来见世尊。正值世尊入大三昧。我且当入提婆达多伴党瞿迦梨比丘房中。即住户中。徐徐扣户。口说是言。瞿迦梨。瞿迦梨。当于舍利弗．目揵连贤善智慧者所起净信心。莫长夜得不饶益苦。瞿迦梨言。汝是谁。我即答言。是娑婆世界主梵天王。瞿迦梨言。世尊不记汝得阿那含耶。我即答言。如是。瞿迦梨复言。汝何故来。我作是念。此不可治。即说偈言

　　于不可量处　　[发心](https://m.liaotuo.com/remen/faxin.html)欲筹量

　　不可量欲量　　是阴盖凡夫

　　佛语梵王。如是。如是。梵王

　　于不可量处　　而发心欲量

　　何有智慧人　　而生此[妄想](https://m.liaotuo.com/remen/wangxiang.html)

　　不可量欲量　　是阴盖凡夫

　　佛说此经已。娑婆世界主梵天王闻佛所说。欢喜随喜。从座起。为佛作礼。即没不现

　　（一一九四）

　　如是我闻

　　一时。佛住王舍城迦兰陀竹园

　　尔时。大梵天王及余别梵天。善臂别梵天。日日方便。往见供养世尊

　　时。有婆句梵天见别梵天。善臂梵天。精勤方便。而问言。汝欲何之

　　彼即答言。欲见世尊。恭敬供养

　　时。婆句梵天即说偈言

　　彼有四鹄鸟　　三种金色宫

　　五百七十二　　[修行](https://m.liaotuo.com/remen/xiuxing.html)禅思者

　　炽焰金色身　　普照梵天宫

　　汝且观我身　　何用至彼为

　　尔时。善梵王．别梵王。善臂别梵王复说偈言

　　虽有金色身　　普照梵天宫

　　其有智慧者　　知色有烦恼

　　智者不乐色　　于其心解脱

　　时。彼善梵天．别梵天。善臂别梵天往诣佛所。稽首佛足。退坐一面。白佛言。世尊。我今方便。欲来见世尊。恭敬供养。有婆句梵天。见我方便。而问我言。汝今方便。欲何所之。我即答言。欲往见世尊。礼事供养。婆句梵天即说偈言

　　有四种鹄鸟　　三种金色宫

　　五百七十二　　于中而禅思

　　观我身金色　　普照梵天宫

　　汝且观我身　　何用至彼为

　　我即说偈而答彼言

　　虽有金色身　　普照梵天宫

　　当知真金色　　是则烦恼事

　　智者解脱色　　于色不复乐

　　佛告梵天。如是。梵天。如是。梵天

　　虽有真金色　　普照梵天宫

　　当知真金色　　则是烦恼事

　　智者解脱色　　于色不复乐

　　时。彼梵天为迦吒务陀低沙比丘故。说偈言

　　夫士生世间　　利斧在口中

　　还自斩其身　　斯由恶言故

　　应毁者称誉　　应誉而反毁

　　恶口增其过　　所生无安乐

　　博弈酒丧财　　其过失甚少

　　恶心向善逝　　是则为大过

[地狱](https://m.liaotuo.com/remen/diyu.html)有百千　　名尼罗浮地

　　三十有六百　　及五阿浮陀

　　斯皆谤圣狱　　口意恶愿故

　　佛说此经已。彼诸梵天闻佛所说。欢喜随喜。稽首佛足。即没不现

　　（一一九五）

　　如是我闻

　　一时。佛住王舍城迦兰陀竹园

　　时。有婆句梵天住梵天上。起如是恶邪见言。此处常．恒．非变易法。纯一出离之处

　　尔时。世尊知婆句梵天心念已。入于三昧。如其正受。于王舍城没。住梵天上

　　婆句梵天遥见世尊而说偈言

　　梵天七十二　　造作诸福乐

　　自在而[常住](https://m.liaotuo.com/remen/changzhu.html)　　生老死已过

　　我于诸明论　　修习已究竟

　　彼诸天众等　　唯谓我长存

　　尔时。世尊说偈答言

　　此则极短寿　　非是长存者

　　而婆句梵天　　自谓为长寿

　　尼罗浮多狱　　其寿百千数

　　我悉忆念知　　汝自谓长存

　　婆句梵天复说偈言

　　佛世尊所见　　其劫数无边

　　生老死忧悲　　皆悉已过去

　　唯愿说知我　　过去曾所更

　　受持何戒业　　而得生于此

　　尔时。世尊说偈答言

　　过去久远劫　　于大旷野中

　　有诸大众行　　多贤圣梵行

　　饥乏无资粮　　汝救之令度

　　慈救心相续　　经劫而不失

　　是则汝过去　　所受持[功德](https://m.liaotuo.com/remen/gongde.html)

　　我悉忆念知　　久近如眠觉

　　过去有村邑　　为贼所抄掠

　　汝时悉皆救　　令其得解脱

　　是则过去世　　所受持福业

　　我忆此因缘　　久近如眠觉

　　过去有人众　　乘船恒水中

　　恶龙持彼船　　欲尽害其命

　　汝时以神力　　救令得解脱

　　是则汝过去　　所受持福业

　　我忆是因缘　　久近如眠觉

　　婆句梵天复说偈言

　　决定悉知我　　古今[寿命](https://m.liaotuo.com/remen/shouming.html)事

　　亦知余一切　　是则为正觉

　　是故所受身　　金光炎普照

　　其身住于此　　光明遍世间

　　尔时。世尊为婆句梵天种种说法。示教照喜已。如其正受。从梵天没。还王舍城

　　（一一九六）

　　如是我闻

　　一时。佛住舍卫国祇树给孤独园

　　时。有一梵天住梵天上。起如是邪见言。此处常．恒．不变易。纯一出离。未曾见有来至此处。况复有过此上者

　　尔时。世尊知彼梵天心之所念。即入三昧。如其正受。于舍卫国没。现梵天宫。当彼梵天顶上。于虚空中结跏趺坐。正身系念

　　尔时。尊者阿若俱邻作是念。今日世尊为在何所。即以天眼净过人间眼。观见世尊在梵天上。见已。即入三昧。如其正受。于舍卫国没。现彼梵世。在于东方。西面向佛。结跏趺坐。端身系念。在佛座下。梵天座上

　　尔时。尊者摩诃[迦叶](https://m.liaotuo.com/remen/jiaye.html)作是念。今日世尊为在何所。即以天眼净过于人眼。见世尊在梵天上。见已。即入三昧。如其正受。于舍卫国没。现梵天上。在于南方。北面向佛。结跏趺坐。端身系念。在佛座下。梵天座上

　　时。尊者舍利弗作是念。世尊今者为在何所。即以天眼净过于人眼。见世尊在梵天上。见已。即入三昧。如其正受。于舍卫国没。住梵天上。在于西方。东面向佛。结跏趺坐。端身系念。在佛座下。梵天座上

　　尔时。尊者大目揵连即作是念。今日世尊为在何所。以天眼净过于人眼。遥见世尊在梵天上。见已。即入三昧。如其正受。于舍卫国没。住梵天上。在于北方。南面向佛。结跏趺坐。端身系念。在佛座下。梵天座上

　　尔时。世尊告梵天曰。汝今复起是见。从本已来。未曾见有过我上者不

　　梵天白佛。我今不敢复言。我未曾见有过我上者。唯见梵天光明被障。尔时。世尊为彼梵天种种说法。示教照喜已。即入三昧。如其正受。于梵天上没。还舍卫国

　　尊者阿若俱邻．摩诃迦叶．舍利弗为彼梵天种种说法。示教照喜已。即入三昧。如其正受。于梵天没。还舍卫国。唯尊者大目揵连仍于彼住

　　时。彼梵天问尊者大目揵连。世尊诸余弟子悉有如是大德大力不

　　时。尊者大目揵连即说偈言

　　大德具三明　　通达观他心

　　漏尽诸罗汉　　其数无有量

　　时。尊者大目揵连为彼梵天种种说法。示教照喜已。即入三昧。如其正受。于梵天没。还舍卫国

　　（一一九七）

　　如是我闻

　　一时。佛住俱尸那竭国力士生地坚固双树林

　　尔时。世尊临般涅槃。告尊者阿难。汝于坚固双树间敷绳床。北首。如来今日中夜于无余涅槃而般涅槃

　　时。尊者阿难奉世尊教。于双坚固树间为世尊敷绳床。北首已。还世尊所。稽首礼足。白言世尊。已为如来于双坚固树间敷绳床。令北首

　　于是。世尊往就绳床。右胁着地。北首而卧。足足相累。系念明相

　　尔时。世尊即于中夜。于无余涅槃而般涅槃。般涅槃已。双坚固树寻即生花。周匝垂下。供养世尊

　　时。有异比丘即说偈言

　　善好坚固树　　枝条垂礼佛

　　妙花以供养　　大师般涅槃

　　寻时。释提桓因说偈

　　一切行[无常](https://m.liaotuo.com/remen/wuchang.html)　　斯皆生灭法

　　虽生寻以灭　　斯寂灭为乐

　　寻时。娑婆世界主梵天王次复说偈言

　　世间一切生　　立者皆当舍

　　如是圣大师　　世间无有比

　　逮得如来力　　普为世间眼

　　终归会磨灭　　入无余涅槃

　　尊者阿那律陀次复说偈言

　　出息入息住　　立心善摄护

　　从所依而来　　世间般涅槃

　　大恐怖相生　　令人身毛竖

　　一切行力具　　大师般涅槃

　　其心不懈怠　　亦不住诸爱

　　心法渐解脱　　如薪尽火灭

　　如来涅槃后七日。尊者阿难往枝提所。而说偈言

　　导师此宝身　　往诣梵天上

　　如是大神力　　内火还烧身

　　五百[叠\*毛]缠身　　悉烧令磨灭

　　千领细[叠\*毛]衣　　以衣如来身

　　唯二领不烧　　最上及衬身

　　尊者阿难说是偈时。诸比丘默然悲喜