佛说长阿含经 第四卷

　　后秦弘始年[佛陀](https://m.liaotuo.com/remen/fotuo.html)耶舍共竺佛念译

　　游行经第二后

　　尔时。佛告阿难。时王自念。我本积何[功德](https://m.liaotuo.com/remen/gongde.html)。修何善本。今获[果报](https://m.liaotuo.com/remen/guobao.html)。巍巍如是。复自思念。以三[因缘](https://m.liaotuo.com/remen/yinyuan1.html)。致此[福报](https://m.liaotuo.com/remen/fubao.html)。何谓三。一曰[布施](https://m.liaotuo.com/remen/bushi.html)。二曰持戒。三曰禅思。以是因缘。今获大报。王复自念。我今已受人间福报。当复进修天福之业。宜自抑损。去离愦闹。隐处闲居。以崇道术。时。王即命善贤宝女。而告之曰。我今已受人间福报。当复进修天福之业。宜自抑损。去离愦闹。隐处闲居。以崇道术。女言。唯诺。如大王教。即[来\*力]内外。绝于侍觐

　　时。王即升法殿。入金楼观。坐银御床。思惟贪淫欲．恶不善。有觉．有观。离生喜．乐。得第一禅。除灭觉．观。内信欢悦。捡心专一。无觉．无观。定生喜．乐。得第二禅。舍喜守护。专念不乱。自知身乐。贤圣所求。护念乐行。得第三禅。舍灭苦．乐。先除忧．喜。不苦不乐。护念清净。得第四禅。时。善见王起银御床。出金楼观。诣大正楼。坐琉璃床。修习慈心。遍满一方。余方亦尔。周遍广普无二无量。除众结恨。心无嫉恶。静默慈柔以自娱乐。悲．喜．舍心。亦复如是

　　时。玉女宝默自念言。久违颜色。思一侍觐。今者宁可奉现大王。时。宝女善贤告八万四千诸婇女曰。汝等宜各沐浴香汤。严饰衣服。所以然者。我等久违颜色。宜一奉觐。诸女闻已。各严衣服。沐浴澡洁。时。宝女善贤又告主兵宝臣集四种兵。我等久违朝觐。宜一奉现。时。主兵臣即集四兵。白宝女言。四兵已集。宜知是时。于是。宝女将八万四千婇女。四兵导从。诣金多邻园。大众震动。声闻于王。王闻声已。临牕而观。宝女即前。户侧而立

　　时。王见女。寻告之曰。汝止勿前。吾将出观。时。善见王起颇梨座。出大正楼。下[正法](https://m.liaotuo.com/remen/zhengfa.html)殿。与玉女宝诣多邻园。就座而坐。时。善见王容颜光泽有踰于常。善贤宝女即自念言。今者大王色胜于常。是何异瑞。时。女寻白大王。今者颜色异常。将非异瑞。欲舍寿耶。今此八万四千象。白象宝为第一。金银交饰。珞用宝珠。自王所有。愿少留意。共相娱乐。勿便舍寿。孤弃万民。又八万四千马。力马王为第一。八万四千车。轮宝为第一。八万四千珠。神珠宝第一。八万四千女。玉女宝第一。八万四千[居士](https://m.liaotuo.com/fjrw/jsrw/)。居士宝第一。八万四千刹利。主兵宝第一。八万四千城。拘尸城第一。八万四千殿。正法殿第一。八万四千楼。大正楼第一。八万四千座。宝饰第一。八万四千亿衣。柔软第一。八万四千种食。味味珍异。凡此众宝。皆王所有。愿少留意。共相娱乐。勿便舍寿。孤弃万民

　　时。善见王答宝女曰。自汝昔来恭奉于我。慈柔敬顺。言无粗漏今者何故。乃作此语。女白王曰。不审所白有何不顺。王告女曰。汝向所言。象马．宝车．金轮．宫观．名服．肴饍。斯皆[无常](https://m.liaotuo.com/remen/wuchang.html)。不可久保。而劝我留。岂是顺耶。女白王言。不审慈顺当何以言。王告女曰。汝若能言。象马．宝车．金轮．宫观．名服．肴饍。斯皆无常。不可久保。愿不恋着。以劳神思。所以然者。王命未几当就后世。夫生有死。合会有离。何有生此而永寿者。宜割恩爱以存道意。斯乃名曰敬顺言也

　　阿难。时。玉女宝闻王此教。悲泣[跳-兆+虎]啼。扪泪而言。象马．宝车．金轮．宫观．名服．肴饍。斯皆无常。不可久保。愿不恋着。以劳神思。所以然者。王寿未几当就后世。夫生有死。合会有离。何有生此而永寿者。宜割恩爱以存道意

　　阿难。彼玉女宝抚此言顷。时善见王忽然命终。犹如壮士美饭一飡。无有苦恼。魂神上生第七梵天。其王善见死七日后。轮宝．珠宝自然不现。象宝．马宝．玉女宝．居士宝．主兵宝同日命终。城池．法殿．楼观．宝饰．金多邻园。皆变为土木

　　佛告阿难。此有为法。无常变易。要归磨灭。贪欲无厌。消散人命。恋着恩爱。无有知足。唯得圣智。谛见道者。尔乃知足。阿难。我自忆念。曾于此处六返。作转轮圣王。终措骨于此。今我成无上正觉。复舍性命。措身于此。自今已后。[生死](https://m.liaotuo.com/remen/shengsi.html)永绝。无有方土。措吾身处。此最后边。更不受有。

　　尔时。[世尊](https://m.liaotuo.com/remen/shizun.html)在拘尸那竭城本所生处。娑罗园中双树间。临将灭度。告阿难曰。汝入拘尸那竭城。告诸末罗。诸贤。当知如来夜半于娑罗园双树间当般[涅槃](https://m.liaotuo.com/remen/niepan.html)。汝等可往咨问所疑。面受教诫。宜及是时。无从后悔

　　是时。阿难受[佛教](https://m.liaotuo.com/)已。即从座起。[礼佛](https://m.liaotuo.com/remen/lifo.html)而去。与一[比丘](https://m.liaotuo.com/remen/biqiu.html)垂泪而行。入拘尸城。见五百末罗以少因缘。集在一处

　　时。诸末罗见阿难来。即起作礼。于一面立。白阿难言。不审尊者今入此城。何甚晚暮。欲何作为

　　阿难垂泪言。吾为汝等。欲相[饶益](https://m.liaotuo.com/fjrw/zcrw/dzkb/52766.html)。故来相告。卿等当知。如来夜半当般涅槃。汝等可往咨问所疑。面受教诫。宜及是时。无从后悔

　　时。诸末罗闻是言已。举声悲号。宛转躃地。绝而复苏。譬如大树根拔。枝条摧折。同举声言。佛取灭度。何其驶哉。佛取灭度。何其速哉。群生长衰。[世间](https://m.liaotuo.com/remen/shijian.html)眼灭

　　是时。阿难慰劳诸末罗言。止。止。勿悲。天地万物。无生不终。欲使有为而常存者。无有是处。佛不云乎。合会有离。生必有尽

　　时。诸末罗各相谓言。吾等还归。将诸家属。并持五百张白叠。共诣双树

　　时。诸末罗各归舍已。将诸家属。并持白叠。出拘尸城。诣双树间。至阿难所。阿难遥见。默自念言。彼人众多。若一一见佛。恐未周闻。佛先灭度。我今宁可使于前夜。同时见佛。即将五百末罗及其家属。至世尊所。头面礼足。在一面立。阿难前白佛言。某甲某甲诸末罗等及其家属。问讯世尊起居增损

　　佛报言。劳汝等来。当使汝等[寿命](https://m.liaotuo.com/remen/shouming.html)延长。无病无痛。阿难乃能将诸末罗及其家属。使见世尊

　　时。诸末罗头面礼足。于一面坐。尔时。世尊为说无常。示教利喜。时。诸末罗闻法[欢喜](https://m.liaotuo.com/remen/huanxi.html)。即以五百张叠。奉上世尊。佛为受之。诸末罗即从座起。礼佛而去

　　是时。拘尸城内。有一梵志。名曰须跋。年百二十。耆旧多智。闻[沙门](https://m.liaotuo.com/remen/shamen.html)瞿昙今夜于双树间当取灭度。自念言。吾于法有疑。唯有瞿昙能解我意。今当及时自力而行。即于其夜。出拘尸城。诣双树间。至阿难所。问讯已。一面立。白阿难曰。我闻瞿昙沙门今夜当取灭度。故来至此。求一相见。我于法有疑。愿见瞿昙。一决我意。宁有闲暇得相见不

　　阿难报言。止。止。须跋。[佛身](https://m.liaotuo.com/remen/foshen.html)有疾。无劳扰也

　　须跋固请。乃至再三。吾闻如来时一出世。如优昙钵花时时乃出。故来求现。欲决所疑。宁有闲暇暂相见不

　　阿难答如初。佛身有疾。无劳扰也

　　时。佛告阿难。汝勿遮止。听使来入。此欲决疑。无娆乱也。设闻我法。必得开解

　　阿难乃告须跋。汝欲觐佛。宜知是时

　　须跋即入。问讯已。一面坐。而白佛言。我于法有疑。宁有闲暇一决所滞不

　　佛言。恣汝所问

　　须跋即问。云何。瞿昙。诸有别众。自称为师。不兰[迦叶](https://m.liaotuo.com/remen/jiaye.html)．末伽梨憍[舍利](https://m.liaotuo.com/remen/sheli.html)．阿浮陀翅舍金披罗．波浮迦旃．萨若毗耶梨弗．尼揵子。此诸师等。各有异法。瞿昙沙门能尽知耶。不尽知耶

　　佛言。止。止。用论此为。吾悉知耳。今当为汝说深妙法。谛听。谛听。善思念之

　　须跋受教。佛告之曰。若诸法中。无八圣道者。则无第一沙门果。第二．第三．第四沙门果。须跋。以诸法中有八圣道故。便有第一沙门果。第二．第三．第四沙门果。须跋。今我法中有八圣道。有第一沙门果。第二．第三．第四沙门果。外道异众无沙门果。尔时。世尊为须跋而说颂曰

　　我年二十九　　[出家](https://m.liaotuo.com/remen/chujia.html)求善道

　　须跋我[成佛](https://m.liaotuo.com/remen/chengfo.html)　　今已五十年

　　戒定[智慧](https://m.liaotuo.com/remen/zhihui.html)行　　独处而思惟

　　今[说法](https://m.liaotuo.com/remen/shuofa.html)之要　　此外无沙门

　　佛告须跋。若诸比丘皆能自摄者。则此世间罗汉不空

　　是时。须跋白阿难言。诸有从沙门瞿昙已行梵行。今行．当[行者](https://m.liaotuo.com/remen/xingzhe.html)。为得大利。阿难。汝于如来所[修行](https://m.liaotuo.com/remen/xiuxing.html)梵行。亦得大利。我得面觐如来。咨问所疑。亦得大利。今者。如来则为以[弟子](https://m.liaotuo.com/remen/dizi.html)莂而别我已

　　即白佛言。我今宁得于如来法中出家受具戒不

　　佛告须跋。若有异学梵志于我法中修梵行者。当试四月。观其人行。察其志性。具诸威仪无漏失者。则于我法得受具戒。须跋。当知在人行耳

　　须跋复白言。外道异学于[佛法](https://m.liaotuo.com/remen/fofa.html)中当试四月。观其人行。察其志性。具诸威仪无漏失者。乃得具戒。今我能于佛正法中四岁使役。具诸威仪。无有漏失。乃受具戒

　　佛告须跋。我先已说在人行耳

　　于是。须跋即于其夜。出家[受戒](https://m.liaotuo.com/remen/shoujie.html)。净修梵行。于现法中。自身作证。生死已尽。梵行已立。所作已办。得如实智。更不受有。时夜未久。即成罗汉。是为如来最后弟子。便先灭度而佛后焉

　　是时。阿难在佛后立。抚床悲泣。不能自胜。歔欷而言。如来灭度。何其驶哉。世尊灭度。何其疾哉。大法沦曀。何其速哉。群生长衰。世间眼灭。所以者何。我蒙佛恩。得在学地。所业未成。而佛灭度

　　尔时。世尊知而故问。阿难比丘今为所在

　　时。诸比丘白如来曰。阿难比丘今在佛后抚床悲泣。不能自胜。歔欷而言。如来灭度。何其驶哉。世尊灭度。何其疾哉。大法沦曀。何其速哉。群生长衰。世间眼灭。所以者何。我蒙佛恩。得在学地。所业未成。而佛灭度

　　佛告阿难。止。止。勿忧莫悲泣也。汝侍我以来。身行有慈。无二无量。言行有慈。意行有慈。无二无量。阿难。汝[供养](https://m.liaotuo.com/remen/gongyang.html)我。功德甚大。若有供养诸天．魔．梵．沙门．[婆罗门](https://m.liaotuo.com/remen/poluomen.html)。无及汝者。汝但[精进](https://m.liaotuo.com/remen/jingjin.html)。成道不久

　　尔时。世尊告诸比丘。过去诸佛给侍弟子亦如阿难。未来诸佛给侍弟子亦如阿难。然过去佛给侍弟子。语然后知。今我阿难。举目即知。如来须是。世尊须是。此是阿难未曾有法。汝等持之。转轮圣王有四奇特未曾有法。何等四。圣王行时。举国民庶皆来奉迎。见已欢喜。闻教亦喜。瞻仰威颜。无有厌足。转轮圣王若住．若坐。及与卧时。国内臣民尽来王所。见王欢喜。闻教亦喜。瞻仰威颜。无有厌足。是为转轮圣王四奇特法。今我阿难亦有此四奇特之法。何等四。阿难默然入比丘众。众皆欢喜。为众说法。闻亦欢喜。观其仪容。听其说法。无有厌足。复次。阿难默然至[比丘尼](https://m.liaotuo.com/remen/biqiuni.html)众中．优婆塞众中．优婆夷众中。见俱欢喜。若与说法。闻亦欢喜。观其仪容。听其说法。无有厌足。是为阿难四未曾有奇特之法

　　尔时。阿难偏露右肩。右膝着地。而白佛言。世尊。现在四方沙门耆旧多智。明解经律。清德高行者来觐世尊。我因得礼敬。亲觐问讯。佛灭度后。彼不复来。无所瞻对。当如之何

　　佛告阿难。汝勿忧也。诸族姓子常有四念。何等四。一曰[念佛](https://m.liaotuo.com/remen/nianfo.html)生处。欢喜欲见。忆念不忘。生恋慕心。二曰念佛初得道处。欢喜欲见。忆念不忘。生恋慕心。三曰念佛转法轮处。欢喜欲见。忆念不忘。生恋慕心。四曰念佛般泥洹处。欢喜欲见。忆念不忘。生恋慕心。阿难。我般泥洹后。族姓男女念佛生时。功德如是。佛得道时。神力如是。转法轮时。度人如是。临灭度时。遗法如是。各诣其处。游行礼敬诸塔寺已。死皆生天。除得道者

　　佛告阿难。我般涅槃后。诸释种来。求为道者。当听出家。授[具足戒](https://m.liaotuo.com/remen/juzujie.html)。勿使留难。诸异学梵志来求为道。亦听出家受具足戒。勿试四月。所以者何。彼有异论。若小稽留。则生本见

　　尔时。阿难长跪叉手。前白佛言。阐怒比丘虏[悷-犬+邕]自用。佛灭度后。当如之何

　　佛告阿难。我灭度后。若彼阐怒不顺威仪。不受教诫。汝等当共行梵檀罚。敕诸比丘不得与语。亦勿往返教授从事

　　是时。阿难复白佛言。佛灭度后。诸女人辈未受诲者。当如之何

　　佛告阿难。莫与相见

　　阿难又白。设相见者。当如之何

　　佛言。莫与共语

　　阿难又白。设与语者。当如之何

　　佛言。当自捡心。阿难。汝谓佛灭度后。无复覆护。失所持耶。勿造斯观。我成佛来所说经戒。即是汝护。是汝所持。阿难。自今日始。听诸比丘舍小小戒。上下相呼。当顺礼度。斯则出家敬顺之法

　　佛告诸比丘。汝等。若于佛．法．众有疑。于道有疑者。当速咨问。宜及是时。无从后悔。及吾现存。当为汝说。时诸比丘默然无言

　　佛又告曰。汝等。若于佛．法．众有疑。于道有疑。当速咨问。宜及是时。无从后悔。及吾现存。当为汝说。时。诸比丘又复默然

　　佛复告曰。汝等若自惭愧。不敢问者。当因知识。速来咨问。宜及是时。无从后悔。时。诸比丘又复默然

　　阿难白佛言。我信此众皆有净信。无一比丘疑佛．法．众。疑于道者

　　佛告阿难。我亦自知今此众中最小比丘皆见道迹。不趣恶道。极七往返。必尽苦际。尔时。世尊即记莂千二百弟子所得[道果](https://m.liaotuo.com/remen/daoguo.html)

　　时。世尊披郁多罗僧。出金色臂。告诸比丘。汝等当观如来时时出世。如优昙钵花时一现耳。尔时。世尊重观此义。而说偈言

　　右臂紫金色　　佛现如灵瑞

　　去来行无常　　现灭无放逸

　　是故。比丘。无为放逸。我以不放逸故。自致正觉。无量众善。亦由不放逸得。一切万物无常存者。此是如来末后所说。于是。世尊即入初[禅定](https://m.liaotuo.com/remen/chanding.html)。从初禅起。入第二禅。从第二禅起。入第三禅。从第三禅起。入第四禅。从四禅起。入空处定。从空处定起。入识处定。从识处定起。入不用定。从不用定起。入有想无想定。从有想无想定起。入灭想定

　　是时。阿难问阿那律。世尊已般涅槃耶

　　阿那律言。未也。阿难。世尊今者在灭想定。我昔亲从佛闻。从四禅起。乃般涅槃

　　于时。世尊从灭想定起。入有想无想定。从有想无想定起。入不用定。从不用定起。入识处定。从识处定起。入空处定。从空处定起。入第四禅。从第四禅起。入第三禅。从三禅起。入第二禅。从二禅起。入第一禅。从第一禅起。入第二禅。从二禅起。入第三禅。从三禅起。入第四禅。从四禅起。佛般涅槃。当于尔时。地大震动。诸天．世人皆大惊怖。诸有幽冥日月光明所不照处。皆蒙大明。各得相见。迭相谓言。彼[人生](https://m.liaotuo.com/remen/rensheng.html)此。彼人生此。其光普遍。过诸天光

　　时。忉利天于[虚空](https://m.liaotuo.com/remen/xukong.html)中。以文陀罗花．优钵罗．波头摩．拘摩头．分陀利花散如来上。及散众会。又以天末栴檀而散佛上。及散大众。佛灭度已。时梵天王于虚空中以偈颂曰

　　一切昏萌类　　皆当舍诸阴

　　佛为无上尊　　世间无等伦

　　如来大圣雄　　有[无畏](https://m.liaotuo.com/remen/wuwei.html)神力

　　世尊应久住　　而今般涅槃

　　尔时。释提桓因复作颂曰

　　阴行无有常　　但为兴衰法

　　生者无不死　　佛灭之为乐

　　尔时。毗沙门王复作颂曰

　　福树大[丛林](https://m.liaotuo.com/remen/conglin.html)　　无上福娑罗

　　受供之良田　　双树间灭度

　　尔时。阿那律复作颂曰

　　佛以无为住　　不用出入息

　　本由寂灭来　　灵曜于是没

　　尔时。梵摩那比丘复作颂曰

　　不以懈慢心　　约己修上慧

　　无著无所染　　离爱无上尊

　　尔时。阿难比丘复作颂曰

[天人](https://m.liaotuo.com/remen/tianren.html)怀恐怖　　衣毛为之竖

　　一切皆成就　　正觉取灭度

　　尔时。金毗罗神复作颂曰

　　世间失覆护　　群生永盲冥

　　不复睹正觉　　人雄释师子

　　尔时。密迹力士复作颂曰

　　今世与后世　　梵世诸天人

　　更不复睹见　　人雄释师子

　　尔时。佛母摩耶复作颂曰

　　佛生楼毗园　　其道广流布

　　还到本生处　　永弃无常身

　　尔时。双树神复作颂曰

　　何时当复以　　非时花散佛

　　十力功德具　　如来取灭度

　　尔时。娑罗园林神复作颂曰

　　此处最妙乐　　佛于此生长

　　即此转法轮　　又于此灭度

　　尔时。四天王复作颂曰

　　如来无上智　　常说无常论

　　解群生苦缚　　究竟入寂灭

　　尔时。忉利天王复作颂曰

　　于亿千万劫　　求成无上道

　　解群生苦缚　　究竟入寂灭

　　尔时。焰天王复作颂曰

　　此是最后衣　　缠裹如来身

　　佛既灭度已　　衣当何处施

　　尔时。兜率陀天王复作颂曰

　　此是末后身　　阴界于此灭

　　无忧无喜想　　无复老死患

　　尔时。化[自在](https://m.liaotuo.com/remen/zizai.html)天王复作颂曰

　　佛于今后夜　　偃右胁而卧

　　于此娑罗园　　释师子灭度

　　尔时。他化自在天王复作颂曰

　　世间永衰冥　　星王月奄坠

　　无常之所覆　　大智日永翳

　　尔时。异比丘而作颂曰

　　是身如泡沫　　危脆谁当乐

　　佛得金刚身　　犹为无常坏

　　诸佛金刚体　　皆亦归无常

　　速灭如少雪　　其余复何冀

　　佛般涅槃已。时诸比丘悲恸殒绝。自投于地。宛转号啕。不能自胜。歔欷而言。如来灭度。何其驶哉。世尊灭度。何其疾哉。大法沦翳。何其速哉。群生长衰。世间眼灭。譬如大树根拔。枝条摧折。又如斩蛇。宛转回遑。莫知所奉

　　时。诸比丘亦复如是。悲恸殒绝。自投于地。宛转号啕。不能自胜。歔欷而言。如来灭度。何其驶哉。世尊灭度。何其疾哉。大法沦翳。何其速哉。群生长衰。世间眼灭

　　尔时。长老阿那律告诸比丘。止。止。勿悲。诸天在上。傥有恠责

　　时。诸比丘问阿那律。上有几天

　　阿那律言。充满虚空。岂可计量。皆于空中徘徊骚扰。悲号躃踊。垂泪而言。如来灭度。何其驶哉。世尊灭度。何其疾哉。大法沦翳。何其速哉。群生长衰。世间眼灭。譬如大树根拔。枝条摧折。又如斩蛇。宛转回遑。莫知所奉。是时。诸天亦复如是。皆于空中徘徊骚扰。悲号躃踊。垂泪而言。如来灭度。何其驶哉。世尊灭度。何其疾哉。大法沦翳。何其速哉。群生长衰。世间眼灭

　　时。诸比丘竟夜达晓。讲法语已。阿那律告阿难言。汝可入城。语诸末罗。佛已灭度。所欲施作。宜及时为

　　是时。阿难即起。礼佛足已。将一比丘。涕泣入城。遥见五百末罗以少因缘。集在一处。诸末罗见阿难来。皆起奉迎。礼足而立。白阿难言。今来何早

　　阿难答言。我今为欲饶益汝故。晨来至此。汝等当知。如来昨夜已取灭度。汝欲施作。宜及时为

　　时。诸末罗闻是语已。莫不悲恸。扪泪而言。一何驶哉。佛般涅槃。一何疾哉。世间眼灭

　　阿难报曰。止。止。诸君勿为悲泣。欲使有为不变易者。无有是处。佛已先说。生者有死。合会有离。一切恩爱。无常存者

　　时。诸末罗各相谓言。宜各还归。办诸香花及众伎乐。速诣双树。供养舍利。竟一日已。以[佛舍利](https://m.liaotuo.com/sheli/fo/)置于床上。使末罗童子举床四角。擎持幡盖。[烧香](https://m.liaotuo.com/remen/shaoxiang.html)散华。伎乐供养。入东城门。遍诸里巷。使国人民皆得供养。然后出西城门。诣高显处而阇维之。时。诸末罗作此论已。各自还家。供办香华及众伎乐。诣双树间。供养舍利。竟一日已。以佛舍利置于床上。诸末罗等众来举床。皆不能胜

　　时。阿那律语诸末罗。汝等且止。勿空疲劳。今者诸天欲来举床

　　诸末罗曰。天以何意。欲举此床

　　阿那律曰。汝等欲以香花伎乐供养舍利。竟一日已。以佛舍利置于床上。使末罗童子举床四角。擎持幡盖。烧香散花。伎乐供养。入东城门。遍诸里巷。使国人民皆得供养。然后出西城门。诣高显处而阇维之。而诸天意欲留舍利七日之中。香花伎乐。礼敬供养。然后以佛舍利置于床上。使末罗童子举床四角。擎持幡盖。散花烧香。作众伎乐。供养舍利。入东城门。遍诸里巷。使国人民皆得供养。然后出城北门。渡凞连禅河。到天冠寺而阇维之。是上天意。使床不动

　　末罗曰。诺。快哉斯言。随诸天意

　　时。诸末罗自相谓言。我等宜先入城。街里街里。平治道路。扫洒烧香。还来至此。于七日中供养舍利。时。诸末罗即共入城。街里街里。平治道路。扫洒烧香。讫已出城。于双树间。以香花伎乐供养舍利。讫七日已。时日向暮举佛舍利置于床上。末罗童子奉举四角。擎持幡盖。烧香散花。作众伎乐。前后导从。安详而行

　　时。忉利诸天以文陀罗花．优钵罗花．波头摩花．拘物头花．分陀利花．天末栴檀散舍利上。充满街路。诸天作乐。鬼神歌咏。时。诸末罗自相谓言。且置人乐。请设天乐供养舍利

　　于是。末罗奉床渐进。入东城门。止诸街巷。烧香散花。伎乐供养。时。有路夷末罗女笃信佛道。手擎金花。大如车轮。供养舍利。时。有一老母举声赞曰。此诸末罗为得大利。如来末后于此灭度。举国士民快得供养

　　时。诸末罗设供养已。出城北门。渡凞连禅河。到天冠寺。置床于地。告阿难曰。我等当复以何供养

　　阿难报曰。我亲从佛闻。亲受佛教。欲葬舍利者。当如转轮圣王葬法

　　又问阿难。转轮圣王葬法云何

　　答曰。圣王葬法。先以香汤洗浴其身。以新劫贝周遍缠身。五百张叠次如缠之。内身金棺。灌以麻油毕。举金棺置于第二大铁椁中。栴檀香椁次重于外。积众名香。厚衣其上而阇维之。收拾舍利。于四衢道起立塔庙。表刹悬缯。使国行人皆见王塔。思慕正化。多所饶益。阿难。汝欲葬我。先以香汤洗浴。用新劫贝周匝缠身。以五百张叠次如缠之。内身金棺。灌以麻油毕。举金棺置于第二大铁椁中。栴檀香椁次重于外。积众名香。厚衣其上而阇维之。收捡舍利。于四衢道起立塔庙。表刹悬缯。使诸行人皆见佛塔。思慕如来法王道化。生获福利。死得上天。除得道者

　　时。诸末罗各相谓言。我等还城。供办葬具．香花．劫贝．棺椁．香油及与白叠。时。诸末罗即共入城。供办葬具已。还到天冠寺。以净香汤洗浴佛身。以新劫贝周匝缠身。五百张叠次如缠之。内身金棺。灌以香油。奉举金棺置于第二大铁椁中。栴檀木椁重衣其外。以众名香而[廿/积]其上

　　时。有末罗大臣名曰路夷。执大炬火。欲燃佛积。而火不燃。又有大末罗次前燃其积。又火不燃。时。阿那律语诸末罗言。止。止。诸贤。非汝所能。火灭不燃。是诸天意

　　末罗又问。诸天何故使火不燃

　　阿那律言。天以大迦叶将五百弟子从波婆国来。今在半道。及未阇维。欲见佛身。天知其意。故火不燃

　　末罗又言。愿遂此意

　　尔时。大迦叶将五百弟子从波婆国来。在道而行。遇一尼干子手执文陀罗花。时。大迦叶遥见尼干子。就往问言。汝从何来

　　报言。吾从拘尸城来

　　迦叶又言。汝知我师问乎

　　答曰。知

　　又问。我师存耶

　　答曰。灭度已来。已经七日。吾从彼来。得此天华。迦叶闻之。怅然不悦。时。五百比丘闻佛灭度。皆大悲泣。宛转号啕。不能自胜。扪泪而言。如来灭度。何其驶哉。世尊灭度。何其疾哉。大法沦翳。何其速哉。群生长衰。世间眼灭。譬如大树根拔。枝条摧折。又如斩蛇。宛转回遑。莫知所奉

　　时。彼众中有释种子。字拔难陀。止诸比丘言。汝等勿忧。世尊灭度。我得自在。彼者常言。当应行是。不应行是。自今已后。随我所为

　　迦叶闻已。怅然不悦。告诸比丘曰。速严衣钵。时诣双树。及未阇维。可得见佛

　　时。诸比丘闻大迦叶语已。即从座起。侍从迦叶。诣拘尸城。渡尼连禅河水。到天冠寺。至阿难所。问讯已。一面住。语阿难言。我等欲一面觐舍利。及未阇维。宁可见不

　　阿难答言。虽未阇维。难复可见。所以然者。佛身既洗以香汤缠以劫贝。五百张叠次如缠之。藏于金棺。置铁椁中。栴檀香椁重衣其外。以为佛身难复可睹

　　迦叶请至三。阿难答如初。以为佛身难复得见

　　时。大迦叶适向香[廿/积]。于时佛身从重椁内双出两足。足有异色。迦叶见已。怪问阿难。佛身金色。是何故异

　　阿难报曰。向者。有一老母悲哀而前手抚佛足。泪堕其上。故色异耳

　　迦叶闻已。又大不悦。即向香[廿/积]。礼佛舍利。时。四部众及上诸天同时俱礼。于是佛足忽然不现。时。大迦叶绕[廿/积]三匝。而作颂曰

　　诸佛无等等　　圣智不可称

　　无等之圣智　　我今稽首礼

　　无等等沙门　　最上无瑕秽

　　牟尼绝爱枝　　大仙天人尊

　　人中第一雄　　我今稽首礼

　　苦行无等侣　　离着而教人

　　无染无垢尘　　稽首无上尊

　　三垢垢已尽　　乐于空寂行

　　无二无畴匹　　稽首十力尊

　　远逝为最上　　二足尊中尊

　　觉[四谛](https://m.liaotuo.com/remen/sidi.html)止息　　稽首安隐智

　　沙门中无上　　回邪令入正

　　世尊施寂灭　　稽首湛然迹

　　无热无瑕[郗-巾+ㄙ]　　其心当寂定

　　练除诸尘秽　　稽首无垢尊

　　慧眼无限量　　[甘露](https://m.liaotuo.com/remen/ganlu.html)灭名称

　　希有难思议　　稽首无等伦

　　吼声如师子　　在林无所畏

　　降魔越四姓　　是故稽首礼

　　大迦叶有大威德。四辩具足。说此偈已。时彼佛[廿/积]不烧自燃。诸末罗等各相谓言。今火猛炽。焰盛难止。阇维舍利。或能消尽。当于何所求水灭之。时。佛[廿/积]侧有娑罗树神。笃信佛道。寻以神力灭佛[廿/积]火

　　时。诸末罗复相谓言。此拘尸城左右十二由旬。所有香花。尽当采取。供佛舍利。寻诣城侧。取诸香花。以用供养

　　时。波婆国末罗民众。闻佛于双树灭度。皆自念言。今我宜往。求舍利分。自于本土。起塔供养。时。波婆国诸末罗即下国中。严四种兵。象兵．马兵．车兵．步兵。到拘尸城。遣使者言。闻佛众祐。止此灭度。彼亦我师。敬慕之心。来请骨分。当于本国起塔供养

　　拘尸王答曰。如是。如是。诚如所言。但为世尊垂降此土。于兹灭度。国内士民。当自供养。远劳诸君。舍利分不可得

　　时。遮罗颇国诸跋离民众。及罗摩伽国拘利民众．毗留提国婆罗门众．迦维罗卫国释种民众．毗舍离国离车民众。及摩竭王阿阇世。闻如来于拘尸城双树间而取灭度。皆自念言。今我宜往。求舍利分

　　时。诸国王阿阇世等。即下国中。严四种兵。象兵．马兵．车兵．步兵。进渡恒水。即敕婆罗门香姓。汝持我名。入拘尸城。致问诸末罗等。起居轻利。游步强耶。吾于诸贤。每相宗敬。邻境义和。曾无诤讼。我闻如来于君国内而取灭度。唯无上尊。实我所天。故从远来。求请骨分。欲还本土。起塔供养。设与我者。举国重宝。与君共之

　　时。香姓婆罗门受王教已。即诣彼城。语诸末罗曰。摩竭大王致问无量。起居轻利。游步强耶。吾于诸君。每相宗敬。邻境义和。曾无诤讼。我闻如来于君国内而取灭度。唯无上尊。实我所天。故从远来。求请骨分。欲还本土。起塔供养。设与我者。举国重宝。与君共之

　　时。诸末罗报香姓曰。如是。如是。诚如君言。但为世尊垂降此土。于兹灭度。国内士民自当供养。远劳诸君。舍利分不可得

　　时。诸国王即集群臣。众共立议。作颂告曰

　　吾等和议　　远来拜首

　　逊言求分　　如不见与

　　四兵在此　　不惜身命

　　义而弗获　　当以力取

　　时。拘尸国即集群臣。众共立议。以偈答曰

　　远劳诸君　　屈辱拜首

　　如来遗形　　不敢相许

　　彼欲举兵　　吾斯亦有

　　毕[命相](https://m.liaotuo.com/remen/mingxiang.html)抵　　未之有畏

　　时。香姓婆罗门晓众人曰。诸贤。长夜受佛教诫。口诵法言。心服仁化。一切[众生](https://m.liaotuo.com/remen/zhongsheng.html)常念欲安。宁可诤佛舍利共相残害。如来遗形欲以广益。舍利现在但当分取

　　众咸称善。寻复议言。谁堪分者

　　皆言香姓婆罗门仁智平均。可使分也

　　时。诸国王即命香姓。汝为我等分佛舍利。均作八分

　　于时。香姓闻诸王语已。即诣舍利所。头面礼毕。徐前取佛上牙。别置一面。寻遣使者。赍佛上牙。诣阿阇世王所。语使者言。汝以我声。上白大王。起居轻利。游步强耶。舍利未至。倾迟无量耶。今付使者如来上牙。并可供养。以慰企望。明星出时。分舍利讫。当自奉送

　　时。彼使者受香姓语已。即诣阿阇世王所。白言。香姓婆罗门致问无量。起居轻利。游步强耶。舍利未至。倾迟无量耶。今付使者如来上牙。并可供养。以慰企望。明星出时。分舍利讫。当自奉送

　　尔时。香姓以一瓶受一石许。即分舍利。均为八分已。告众人言。愿以此瓶。众议见与。自欲于舍起塔供养

　　皆言。智哉。是为知时。即共听与

　　时。有毕钵村人白众人言。乞地燋炭。起塔供养。皆言与之

　　时。拘尸国人得舍利分。即于其土起塔供养。波婆国人．遮罗国．罗摩伽国．毗留提国．迦维罗卫国．毗舍离国．摩竭国阿阇世王等。得舍利分已。各归其国。起塔供养。香姓婆罗门持舍利瓶归起塔庙。毕钵村人持地燋炭归起塔庙。当于尔时。如来舍利起于八塔。第九瓶塔。第十炭塔。第十一生时发塔。何等时佛生。何等时成道。何等时灭度。沸星出时生。沸星出出家。沸星出成道。沸星出灭度(丹本注云问中应有何等时出家诸本并阙)

　　何等生二足尊　　何等出丛林苦

　　何等得最上道　　何等入涅槃城

　　沸星生二足尊　　沸星出丛林苦

　　沸星得最上道　　沸星入涅槃城

　　八日如来生　　八日佛出家

　　八日成[菩提](https://m.liaotuo.com/remen/puti.html)　　八日取灭度

　　八日生二足尊　　八日出丛林苦

　　八日成最上道　　八日入泥洹城

　　二月如来生　　二月佛出家

　　二月成菩提　　八日取涅槃

　　二月生二足尊　　二月出丛林苦

　　二月得最上道　　八日入涅槃城

　　娑罗花炽盛　　种种光相照

　　于其本生处　　如来取灭度

　　大慈般涅槃　　多人称赞礼

　　尽度诸恐畏　　决定取灭度