佛说诸法本经(出中阿含别翻)

吴月支国[居士](https://m.liaotuo.com/fjrw/jsrw/)支谦译

闻如是。一时佛在舍卫国祇树给孤独园。佛告诸[比丘](https://m.liaotuo.com/remen/biqiu.html)。听吾说诸法本。对曰唯然。[世尊](https://m.liaotuo.com/remen/shizun.html)曰。若有外道异学有来问者。何谓法本。当答言。欲为诸法本。何谓习。更为习。何谓同趣。痛为同趣。何谓致有。念为致有。何谓明道。思惟为明道。何谓第一。[三昧](https://m.liaotuo.com/remen/sanmei.html)为第一。何谓最上。[智慧](https://m.liaotuo.com/remen/zhihui.html)为最上。何谓牢固。[解脱](https://m.liaotuo.com/remen/jietuo.html)为牢固。何谓毕竟。泥洹为毕竟

如是诸比丘。欲为诸法本。更为诸法习。痛为诸法同趣。念为诸法致有。思惟为诸法明道。三昧为诸法第一。智慧为诸法最上。解脱为诸法牢固。泥洹为诸法毕竟

诸比丘当学是。常当有去家之想念。非常想念。非常苦想念。苦非身想念。秽食想念。不净想念。死亡想念。一切[世间](https://m.liaotuo.com/remen/shijian.html)无乐想念。知世间邪正想念。别世间有无想念。世间所习所取欢乐变失及其归趣。当如事以[正见](https://m.liaotuo.com/remen/zhengjian.html)知之。诸比丘念是为断爱弃欲。入正慧得苦际。佛说经已。皆[欢喜](https://m.liaotuo.com/remen/huanxi.html)奉行