杂阿含经 第二十二卷

　　宋[天竺](https://m.liaotuo.com/remen/tianzhu.html)[三藏](https://m.liaotuo.com/remen/sanzang.html)求那跋陀罗译

　　（五七六）

　　如是我闻

　　一时。佛在舍卫国祇树给孤独园

　　时。有一天子。容色绝妙。于后夜时来诣佛所。稽首佛足。退坐一面。身诸光明遍照祇树给孤独园

　　时。彼天子说偈白佛

　　不处难陀林　　终不得快乐

　　忉利天宫中　　得天帝名称

　　尔时。[世尊](https://m.liaotuo.com/remen/shizun.html)说偈答言

　　童蒙汝何知　　阿罗汉所说

　　一切行[无常](https://m.liaotuo.com/remen/wuchang.html)　　是则生灭法

　　生者既复灭　　俱寂灭为乐

　　时。彼天子复说偈言

　　久见[婆罗门](https://m.liaotuo.com/remen/poluomen.html)　　逮得般[涅槃](https://m.liaotuo.com/remen/niepan.html)

　　一切怖已过　　永超世恩爱

　　时。彼天子闻佛所说。[欢喜](https://m.liaotuo.com/remen/huanxi.html)[随喜](https://m.liaotuo.com/remen/suixi.html)。稽首佛足。即没不现

　　（五七七）

　　如是我闻

　　一时。佛住舍卫国祇树给孤独园

　　时。有一天子。容色绝妙。于后夜时来诣佛所。稽首佛足。退坐一面。身诸光明遍照祇树给孤独园

　　时。彼天子即说偈言

　　断一切钩锁　　牟尼无有家

[沙门](https://m.liaotuo.com/remen/shamen.html)着[教化](https://m.liaotuo.com/remen/jiaohua.html)　　我不说善哉

　　尔时。世尊说偈答言

　　一切[众生](https://m.liaotuo.com/remen/zhongsheng.html)类　　悉共相缠缚

　　其有[智慧](https://m.liaotuo.com/remen/zhihui.html)者　　孰能不愍伤

　　善逝哀愍故　　常教授众生

　　哀愍众生者　　是法之所应

　　时。彼天子复说偈言

　　久见婆罗门　　逮得般涅槃

　　一切怖已过　　永超世恩爱

　　时。彼天子闻佛所说。欢喜随喜。即没不现

　　（五七八）

　　如是我闻

　　一时。佛在舍卫国祇树给孤独园

　　时。有天子容色绝妙。于后夜时来诣佛所。稽首佛足。身诸光明遍照祇树给孤独园

　　时。彼天子而说偈言

　　常习惭愧心　　此人时时有

　　能远离诸恶　　如顾鞭良马

　　尔时。世尊说偈答言

　　常习惭愧心　　此人实希有

　　能远离诸恶　　如顾鞭良马

　　时。彼天子复说偈言

　　久见婆罗门　　逮得般涅槃

　　一切怖悉过　　永超世恩爱

　　时。彼天子闻佛所说。欢喜随喜。稽首佛足。即没不现

　　（五七九）

　　如是我闻

　　一时。佛在舍卫国祇树给孤独园

　　时。有天子容色绝妙。于后夜时来诣佛所。稽首佛足。身诸光明遍照祇树给孤独园

　　时。彼天子说偈问佛

　　不习近[正法](https://m.liaotuo.com/remen/zhengfa.html)　　乐着诸邪见

　　睡眠不[自觉](https://m.liaotuo.com/remen/zijue.html)　　长劫心能悟

　　尔时。世尊说偈答言

　　专修于正法　　远离不善业

　　是漏尽罗汉　　崄恶世平等

　　时。彼天子复说偈言

　　久见婆罗门　　逮得般涅槃

　　一切怖悉过　　永超世恩爱

　　时。彼天子闻佛所说。欢喜随喜。稽首佛足。即没不现

　　（五八○）

　　如是我闻

　　一时。佛在舍卫国祇树给孤独园

　　时。有天子容色绝妙。于后夜时来诣佛所。稽首佛足。身诸光明遍照祇树给孤独园

　　时。彼天子而说偈言

　　以法善调伏　　不随于诸见

　　虽复着睡眠　　则能随时悟

　　尔时。世尊说偈答言

　　若以法调伏　　不随余异见

　　无知已究竟　　能度世恩爱

　　时。彼天子复说偈言

　　久见婆罗门　　逮得般涅槃

　　一切怖已过　　永超世恩爱

　　时。彼天子闻佛所说。欢喜随喜。稽首佛足。即没不现

　　（五八一）

　　如是我闻

　　一时。佛在舍卫国祇树给孤独园

　　时。有天子容色绝妙。于后夜时来诣佛所。稽首佛足。身诸光明遍照祇树给孤独园

　　时。彼天子说偈问佛

　　若罗汉[比丘](https://m.liaotuo.com/remen/biqiu.html)　　自所作已作

　　一切诸漏尽　　持此后边身

　　记说言有我　　及说我所不

　　尔时。世尊即说偈答

　　若罗汉比丘　　自所作已作

　　一切诸漏尽　　持此后边身

　　正复说有我　　我所亦无咎

　　时。彼天子复说偈言

　　若罗汉比丘　　自所作已作

　　一切漏已尽　　持此最后身

　　心依于我慢　　而说言有我

　　及说于我所　　有如是说不

　　尔时。世尊说偈答言

　　已离于我慢　　无复我慢心

　　超越我我所　　我说为漏尽

　　于彼我我所　　心已永不着

　　善解世名字　　平等假名说

　　时。彼天子复说偈言

　　久见婆罗门　　逮得般涅槃

　　一切怖已过　　永超世恩爱

　　时。彼天子闻佛所说。欢喜随喜。稽首佛足。即没不现

　　（五八二）

　　如是我闻

　　一时。佛在舍卫国祇树给孤独园

　　时。有天子容色绝妙。于后夜时来诣佛所。稽首佛足。身诸光明遍照祇树给孤独园

　　时。彼天子说偈白佛

　　若罗汉比丘　　漏尽持后身

　　颇说言有我　　及说我所不

　　尔时。世尊说偈答言

　　若罗汉比丘　　漏尽持后身

　　亦说言有我　　及说有我所

　　时。彼天子复说偈言

　　若罗汉比丘　　自所作已作

　　已尽诸有漏　　唯持最后身

　　何言说有我　　说何是我所

　　尔时。世尊说偈答言

　　若罗汉比丘　　自所作已作

　　一切诸漏尽　　唯持最后身

　　说我漏已尽　　亦不着我所

　　善解世名字　　平等假名说

　　时。彼天子闻佛所说。欢喜随喜。稽首佛足。即没不现

　　（五八三）

　　如是我闻

　　一时。佛住舍卫国祇树给孤独园

　　尔时。罗睺罗阿修罗王障月天子。时。诸月天子悉皆恐怖。来诣佛所。稽首佛足。退住一面。说偈叹佛

　　今礼最胜觉　　能脱一切障

　　我今遭苦恼　　是故来归依

　　我等月天子　　归依于善逝

　　佛哀愍[世间](https://m.liaotuo.com/remen/shijian.html)　　愿解阿修罗

　　尔时。世尊说偈答言

　　破坏诸闇冥　　光明照[虚空](https://m.liaotuo.com/remen/xukong.html)

　　今毗卢遮那　　清净光明显

　　罗睺避虚空　　速放飞兔像

　　罗睺阿修罗　　即舍月而还

　　举体悉流污　　战怖不自安

　　神昬志迷乱　　犹如重病人

　　时。有阿修罗名曰婆稚。见罗睺罗阿修罗疾舍月还。便说偈言

　　罗睺阿修罗　　舍月一何速

　　神体悉流污　　犹如重病人

　　罗睺阿修罗说偈答言

　　瞿昙说咒偈　　不速舍月者

　　或头破七分　　受诸邻死苦

　　婆稚阿修罗复说偈言

　　佛兴未曾有　　安隐于世间

　　说咒偈能令　　罗睺罗舍月

　　佛说此经已。时。月天子闻佛所说。欢喜随喜。作礼而去

　　（五八四）

　　如是我闻

　　一时。佛住舍卫国祇树给孤独园

　　时。有一天子。容色绝妙。于后夜时来诣佛所。稽首佛足。退坐一面。身诸光明遍照祇树给孤独园

　　时。彼天子说偈问佛

　　为有族本不　　有[转生](https://m.liaotuo.com/remen/zhuansheng.html)族耶

　　有俱相属无　　云何解于缚

　　尔时。世尊说偈答言

　　我无有族本　　亦无转生族

　　俱相属永断　　[解脱](https://m.liaotuo.com/remen/jietuo.html)一切缚

　　时。彼天子复说偈言

　　何名为族本　　云何转生族

　　云何俱相续　　何名为坚缚

　　尔时。世尊说偈答言

　　母为世族本　　妻名转生族

　　子俱是相属　　爱欲为坚缚

　　我无此族本　　亦无转生族

　　俱相属亦无　　是名脱坚缚

　　时。彼天子复说偈言

　　善哉无族本　　无生族亦善

　　善哉[无相](https://m.liaotuo.com/remen/wuxiang.html)属　　善哉缚解脱

　　久见婆罗门　　逮得般涅槃

　　一切怨悉过　　永超世恩爱

　　时。彼天子闻佛所说。欢喜随喜。稽首佛足。即没不现

　　（五八五）

　　如是我闻

　　一时。佛住释氏优罗提那塔所

　　尔时。世尊新剃须发。于后夜时结加趺坐。直身正意。系念在前。以衣覆头

　　时。优罗提那塔边有天神住。放身光明。遍照精舍。白佛言。沙门忧耶。佛告天神。何所忘失

　　天神复问。沙门为欢喜耶

　　佛告天神。为何所得

　　天神复问。沙门不忧不喜耶

　　佛告天神。如是。如是

　　尔时。天神即说偈言

　　为离诸[烦恼](https://m.liaotuo.com/remen/fannao.html)　　为无有欢喜

　　云何独一住　　非不乐所坏

　　尔时。世尊说偈答言

　　我无恼解脱　　亦无有欢喜

　　不乐不能坏　　故独一而住

　　时。彼天神复说偈言

　　云何得无恼　　云何无欢喜

　　云何独一住　　非不乐所坏

　　尔时世尊说偈答言

　　烦恼生欢喜　　喜亦生烦恼

　　无恼亦无喜　　天神当护持

　　时。彼天神复说偈言

　　善哉无烦恼　　善哉无欢喜

　　善哉独一住　　不为不喜坏

　　久见婆罗门　　逮得般涅槃

　　一切怖已过　　永超世恩爱

　　时。彼天神闻佛所说。欢喜随喜。稽首佛足。即没不现

　　（五八六）

　　如是我闻

　　一时。佛住舍卫国祇树给孤独园

　　时。有一天子。容色妙绝。于后夜时来诣佛所。稽首佛足。身诸光明遍照祇树给孤独园

　　时。彼天子而说偈言

　　犹如利剑害　　亦如头火燃

　　断除贪欲火　　[正念](https://m.liaotuo.com/remen/zhengnian.html)求远离

　　尔时。世尊说偈答言

　　譬如利剑害　　亦如头火燃

　　断除于后身　　正念求远离

　　时。彼天子复说偈言

　　久见婆罗门　　逮得般涅槃

　　一切怖已过　　永超世恩爱

　　时。彼天子闻佛所说。欢喜随喜。稽首佛足。即没不现

　　（五八七）

　　如是我闻

　　一时。佛住舍卫国祇树给孤独园

　　时。有一天子。容色绝妙。于后夜时来诣佛所。稽首佛足。身诸光明遍照祇树给孤独园

　　时。彼天子而说偈言

　　天女众围绕　　如毗舍脂众

　　痴惑[丛林](https://m.liaotuo.com/remen/conglin.html)中　　何由而得出

　　尔时。世尊说偈答言

　　正直平等道　　离恐怖之方

　　乘寂默之车　　法想为密覆

　　惭愧为长縻　　正念为羁络

　　智慧善御士　　[正见](https://m.liaotuo.com/remen/zhengjian.html)为前导

　　如是之妙乘　　男女之所乘

　　出[生死](https://m.liaotuo.com/remen/shengsi.html)丛林　　逮得安乐处

　　时。彼天子复说偈言

　　久见婆罗门　　逮得般涅槃

　　一切怖已过　　永超世恩爱

　　时。彼天子闻佛所说。欢喜随喜。稽首佛足。即没不现

　　（五八八）

　　如是我闻

　　一时。佛住舍卫国祇树给孤独园

　　时。有一天子。容色绝妙。于后夜时来诣佛所。稽首佛足。身诸光明遍照祇树给孤独园

　　时。彼天子说偈问佛

　　有四转九门　　充满贪欲住

　　深溺乌泥中　　大象云何出

　　尔时。世尊说偈答言

　　断爱喜长縻　　贪欲等诸恶

　　拔爱欲根本　　正向于彼处

　　时。彼天子复说偈言

　　久见婆罗门　　逮得般涅槃

　　一切怖已过　　永超世恩爱

　　时。彼天子闻佛所说。欢喜随喜。稽首佛足。即没不现

　　（五八九）

　　如是我闻

　　一时。佛住舍卫国祇树给孤独园

　　时。有一天子。容色绝妙。于后夜时来诣佛所。稽首佛足。退坐一面。身诸光明遍照祇树给孤独园

　　时。彼天子说偈问佛

　　赖吒槃提国　　有诸商贾客

　　大富足财宝　　各各竞求富

　　方便欲财利　　犹如然炽火

　　如是竞胜心　　欲贪常驰骋

　　云何当断贪　　息世间勤求

　　尔时。世尊说偈答言

　　舍俗出非家　　妻子及财宝

　　贪恚痴离欲　　罗汉尽诸漏

　　正智心解脱　　爱尽息方便

　　时。彼天子复说偈言

　　久见婆罗门　　逮得般涅槃

　　一切怖已过　　永超世恩爱

　　时。彼天子闻佛所说。欢喜随喜。稽首佛足。即没不现

　　（五九○）

　　如是我闻

　　一时。佛住舍卫国祇树给孤独园

　　尔时。世尊告诸比丘。过去世时。拘萨罗国有诸商人。五百乘车。共行治生。至旷野中。旷野有五百群贼在后随逐。伺便欲作劫盗。时。旷野中有一天神。止住路侧

　　时。彼天神作是念。当往诣彼拘萨罗国诸商人所。问其义理。若彼商人喜我所问。时解说者。我当方便令其安隐。得脱贼难。若不喜我所问者。当放舍之。如余天神

　　时。彼天神作是念已。即放身光。遍照商人车营。而说偈言

　　谁于觉睡眠　　谁复睡眠觉

　　谁有解此义　　谁能为我说

　　尔时。商人中有一优婆塞信佛．信法．信比丘僧。一心向佛．法．僧。归依佛．法．僧。于佛离疑。于法．僧离疑。于苦．集．灭．道离疑。见[四圣谛](https://m.liaotuo.com/remen/sishengdi.html)得第一无间等果。在商人中与诸商人共为行侣。彼优婆塞于后夜时端坐思惟。系念在前。于[十二因缘](https://m.liaotuo.com/remen/shieryinyuan.html)逆顺观察。所谓是事有故是事有。是事起故是事起。谓缘无明行。缘行识。缘识名色。缘名色六入处。缘六入处触。缘触受。缘受爱。缘爱取。缘取有。缘有生。缘生老．死．忧．悲．恼苦。如是纯大苦聚集。如是无明灭则行灭。行灭则识灭。识灭则名色灭。名色灭则六入处灭。六入处灭则触灭。触灭则受灭。受灭则爱灭。爱灭则取灭。取灭则有灭。有灭则生灭。生灭则老．死．忧．悲．恼苦灭。如是．如是纯大苦聚灭

　　时。彼优婆塞如是思惟已。而说偈言

　　我于觉睡眠　　我于睡眠觉

　　我解知此义　　能为人记说

　　时。彼天神问优婆塞。云何觉睡眠。云何睡眠觉。云何能解知。云何能记说

　　时。优婆塞说偈答言

　　贪欲及嗔恚　　愚痴得离欲

　　漏尽阿罗汉　　正智心解脱

　　彼则为[觉悟](https://m.liaotuo.com/remen/juewu.html)　　我于彼睡眠

　　不知因生苦　　及苦[因缘](https://m.liaotuo.com/remen/yinyuan1.html)集

　　于此一切苦　　得无余灭尽

　　又不知正道　　等趣息苦处

　　斯等为常眠　　我于彼则觉

　　如是觉睡眠　　如是睡眠觉

　　如是善知义　　如是能记说

　　时。彼天神复说偈言

　　善哉觉睡眠　　善哉眠中觉

　　善哉解知义　　善哉能记说

　　久远乃今见　　诸兄弟而来

　　缘汝恩力故　　令诸商人众

　　得免于劫贼　　随道安乐去

　　如是。诸比丘。彼拘萨罗泽中诸商人众皆得安隐从旷野出

　　佛说此经已。诸比丘闻佛所说。欢喜奉行

　　（五九一）

　　如是我闻

　　一时。佛住舍卫国祇树给孤独园

　　尔时。世尊告诸比丘。过去世时。海洲上优婆塞至他优婆塞舍会坐。极毁呰欲。言。此欲者。虚妄不实。欺诳之法。犹如幻化。诳于婴儿。还自己舍。恣于五欲。是优婆塞舍有天神止住。时。彼天神作是念。是优婆塞不胜不类。于余优婆塞舍会坐众中极毁呰欲。言。如是欲者。虚伪不实。欺诳之法。如诳婴儿。还己舍已。自恣五欲。我今宁可发令觉悟。而说偈言

　　于大聚会中　　毁呰欲无常

　　自没于爱欲　　如牛溺深泥

　　我观彼会中　　诸优婆塞等

　　多闻明解法　　奉持于净戒

　　汝见彼乐法　　而说欲无常

　　如何自恣欲　　不断于贪爱

　　何故乐世间　　畜妻子眷属

　　时。彼天神如是．如是开觉彼优婆塞已。如是．如是彼优婆塞觉悟已。剃除须发。着[袈裟](https://m.liaotuo.com/remen/jiasha.html)衣。正信．非家．[出家](https://m.liaotuo.com/remen/chujia.html)学道。精勤修习。尽诸有漏。得阿罗汉

　　佛说此经已。诸比丘闻佛所说。欢喜奉行

　　（五九二）

　　如是我闻

　　一时。佛住王舍城寒林中丘冢间

　　时。给孤独长者有小因缘至王舍城。止宿长者舍。夜见长者告其妻子．仆使．作人言。汝等皆起。破樵然火。炊饭作[麸-夫+并]调和众味。[庄严](https://m.liaotuo.com/remen/zhuangyan.html)堂舍

　　给孤独长者见已。作是念。今此长者何所为作。为嫁女娶妇耶。为请宾客．国王．大臣耶。念已。即问长者。汝何所作。为嫁女娶妇。为请宾客．国王．大臣耶

　　时。彼长者答给孤独长者言。我不嫁女娶妇。亦不请呼国王．大臣。唯欲请佛及比丘僧。设[供养](https://m.liaotuo.com/remen/gongyang.html)耳

　　时。给孤独长者闻未曾闻佛名字已。心大欢喜。身诸毛孔皆悉怡悦。问彼长者言。何名为佛

　　长者答言。有沙门瞿昙。是释种子。于释种中剃除须发。着袈裟衣。正信．非家．出家学道。得阿耨多罗三藐三[菩提](https://m.liaotuo.com/remen/puti.html)。是名为佛

　　给孤独长者言。云何名僧

　　彼长者言。若婆罗门种剃除须发。着袈裟衣。信家．非家。而随佛出家。或刹利种．毗舍种．首陀罗种善男子等剃除须发。着袈裟衣。正信．非家。彼佛出家而随出家。是名为僧。今日请佛及现前僧。设诸供养

　　给孤独长者问彼长者言。我今可得往见世尊不

　　彼长者答言。汝且住此。我请世尊来至我舍。于此得见

　　时。给孤独长者即于其夜至心[念佛](https://m.liaotuo.com/remen/nianfo.html)。因得睡眠。天犹未明。忽见明相。谓天已晓。欲出其舍。行向城门。至城门下。夜始二更。城门未开。王家常法。待远使命来往。至初夜尽。城门乃闭。中夜已尽。辄复开门。欲令行人早得往来

　　尔时。给孤独长者见城门开。而作是念。定是夜过天晓门开。乘明相出于城门。出城门已。明相即灭。辄还闇冥。给孤独长者心即恐怖。身毛为竖。得无为人及非人。或奸姣人恐怖我耶。即便欲还

　　尔时。城门侧有天神住。时。彼天神即放身光。从其城门至寒林丘塳间光明普照。告给孤独长者言。汝且前进。可得胜利。慎勿退还

　　时。彼天神即说偈言

　　善良马百匹　　黄金满百斤

　　骡车及马车　　各各有百乘

　　种种诸珍奇　　重宝载其上

[宿命](https://m.liaotuo.com/remen/suming.html)种善根　　得如此[福报](https://m.liaotuo.com/remen/fubao.html)

　　若人宗重心　　向佛行一步

　　十六分之一　　过前福之上

　　是故。长者。汝当前进。慎勿退还。即复说偈

　　雪山大龙象　　纯金为庄饰

　　巨身长大牙　　以此象施人

　　不及向佛福　　十六分之一

　　是故。长者。当速前进。得其大利。非退还也。复说偈言

　　金菩阇国女　　其数有百人

　　种种众妙宝　　璎珞具庄严

　　以是持施与　　不及行向佛

　　一步之[功德](https://m.liaotuo.com/remen/gongde.html)　　十六分之一

　　是故。长者。当速前进。得其胜利。非退还也

　　时。给孤独长者问天神言。贤者。汝是何人

　　天神答言。我是摩头息揵大摩那婆先。是长者善知识。于尊者[舍利](https://m.liaotuo.com/remen/sheli.html)弗．大目揵连所起信敬心。缘斯功德。今得生天。典此城门。是故告长者。但当进前。慎莫退还。前进得利。非退还也

　　时。给孤独长者作是念。佛兴于世。非为小事。得闻正法。亦非小事。是故天神劝我令进。往见世尊。时。给孤独长者寻其光明。迳至寒林丘塳间

　　尔时。世尊出房露地经行。给孤独长者遥见佛已。即至其前。以俗人礼法恭敬问讯。云何。世尊。安隐卧不

　　尔时。世尊说偈答言

　　婆罗门涅槃　　是则常安乐

　　爱欲所不染　　解脱永无余

　　断一切希望　　调伏心炽燃

　　心得寂止息　　止息安隐眠

　　尔时。世尊将给孤独长者往入房中。就座而坐。端身系念。尔时。世尊为其[说法](https://m.liaotuo.com/remen/shuofa.html)。示教照喜已。世尊说。诸法无常。宜[布施](https://m.liaotuo.com/remen/bushi.html)福事．持戒福事．生天福事。欲味．欲患．欲出。远离之福

　　给孤独长者闻法．见法．得法．入法．解法。度诸疑惑。不由他信。不由他度。入正法．律。心得[无畏](https://m.liaotuo.com/remen/wuwei.html)。即从座起。正衣服。为佛作礼。右膝着地。合掌白佛言。已度。世尊。已度。善逝。我从今日尽其[寿命](https://m.liaotuo.com/remen/shouming.html)。归佛．归法．归比丘僧。为优婆塞。证知我

　　尔时。世尊问给孤独长者。汝名何等

　　长者白佛。名须达多。以常给孤贫辛苦故。时人名我为给孤独

　　世尊复问。汝居何处

　　长者白佛言。世尊。在拘萨罗人间。城名舍卫。唯愿世尊来舍卫国。我当尽寿供养衣被．饮食．房舍．床卧．随病汤药

　　佛问长者。舍卫国有精舍不

　　长者白佛。无也。世尊

　　佛告长者。汝可于彼建立精舍。令诸比丘往来宿止

　　长者白佛。但使世尊来舍卫国。我当造作精舍僧房。令诸比丘往来止住。尔时。世尊默然受请

　　时。长者知佛世尊默然受请已。从座起。稽首佛足而去

　　（五九三）

　　如是我闻

　　一时。佛住舍卫国祇树给孤独园

　　时。给孤独长者疾病命终。生兜率天。为兜率天子。作是念。我不应久住于此。当往见世尊。作是念已。如力士屈申臂顷。于兜率天没。现于佛前。稽首佛足。退坐一面。时。给孤独天子身放光明。遍照祇树给孤独园

　　时。给孤独天子而说偈言

　　于此只桓林　　仙人僧住止

　　诸王亦住此　　增我欢喜心

　　深信净戒业　　智慧为胜寿

　　以此净众生　　非族姓财物

　　大智舍利弗　　正念常寂默

　　闲居修远离　　初建业良友

　　说此偈已。即没不现

　　尔时。世尊其夜过已。入于僧中。敷尼师坛。于众前坐。告诸比丘。今此夜中。有一天子。容色绝妙。来诣我所。稽首我足。退坐一面。而说偈言

　　于此只桓林　　仙人僧住止

　　诸王亦住此　　增我欢喜心

　　深信净戒业　　智慧为胜寿

　　以此净众生　　非族姓财物

　　大智舍利弗　　正念常寂默

　　闲居修远离　　初建业良友

　　尔时。尊者阿难白佛言。世尊。如我解世尊所说。给孤独长者生彼天上。来见世尊。然彼给孤独长者于尊者舍利弗极相敬重

　　佛告阿难。如是。如是。阿难。给孤独长者生彼天上。来见于我

　　尔时。世尊以尊者舍利弗故。而说偈言

　　一切世间智　　唯除于如来

　　比舍利弗智　　十六不及一

　　如舍利弗智　　[天人](https://m.liaotuo.com/remen/tianren.html)悉同等

　　比于如来智　　十六不及一

　　佛说此经已。诸比丘闻佛所说。欢喜奉行

　　（五九四）

　　如是我闻

　　一时。佛住旷野精舍

　　时。有旷野长者疾病命终。生无热天。生彼天已。即作是念。我今不应久于此住不见世尊。作是念已。如力士屈申臂顷。从无热天没。现于佛前

　　时。彼天子天身委地。不能自立。犹如酥油委地。不能自立。如是。彼天子天身细软。不自持立

　　尔时。世尊告彼天子。汝当变化作此粗身。而立于地

　　时。彼天子即自化形。作此粗身。而立于地。于是。天子前[礼佛](https://m.liaotuo.com/remen/lifo.html)足。退坐一面

　　尔时。世尊告手天子。汝手天子。本于此间为人身时。所受经法。今故忆念不悉忘耶

　　手天子白佛言。世尊。本所[受持](https://m.liaotuo.com/remen/shouchi.html)。今悉不忘。本人间时。有所闻法。不尽得者。今亦忆念。如世尊善说。世尊说言。若人安乐处。能忆持法。非为苦处。此说真实。如世尊在阎浮提。种种杂类。[四众](https://m.liaotuo.com/remen/sizhong.html)围绕。而为说法。彼诸四众闻佛所说。皆悉奉行。我亦如是。于无热天上。为诸天人大会说法。彼诸天众悉受修学

　　佛告手天子。汝于此人间时。于几法无厌足故。而得生彼无热天中

　　手天子白佛。世尊。我于三法无厌足故。身坏命终。生无热天。何等三法。我于见佛无厌故。身坏命终生无热天。我于[佛法](https://m.liaotuo.com/remen/fofa.html)无厌足故。生无热天。供养众僧无厌足故。身坏命终。生无热天。时。手天子即说偈言

　　见佛无厌足　　闻法亦无厌

　　供养于众僧　　亦未曾知足

　　受持贤圣法　　调伏悭着垢

　　三法不知足　　故生无热天

　　时。手天子闻佛所说。欢喜随喜。即没不现

　　（五九五）

　　如是我闻

　　一时。佛住舍卫国祇树给孤独园

　　时。有无烦天子。容色绝妙。来诣佛所。稽首佛足。退坐一面。其身光明遍照祇树给孤独园

　　时。彼天子而说偈言

　　生彼无烦天　　解脱七比丘

　　贪嗔恚已尽　　超世度恩爱

　　谁度于诸流　　难度死魔军

　　谁断死魔縻　　永超烦恼轭

　　尔时。世尊说偈答言

　　尊者优波迦　　及波罗揵荼．

　　弗迦罗娑梨　　跋提．揵陀叠．

　　亦婆休难提　　及波毗瘦[少/兔]．

　　如是等一切　　悉皆度诸流

　　断绝死魔縻　　度彼难度者

　　断诸死魔縻　　超越诸天轭

　　说甚深妙法　　觉悟难知者

　　巧便问深义　　汝今为是谁

　　时。彼天子说偈白佛

　　我是阿那含　　生彼无烦天

　　故能知斯等　　解脱七比丘

　　尽贪欲嗔恚　　永超世恩爱

　　尔时。世尊复说偈言

　　眼耳鼻舌身　　第六意入处

　　若彼名及色　　得无余灭尽

　　能知此诸法　　解脱七比丘

　　贪有悉已尽　　永超世恩爱

　　时。彼天子复说偈言

　　鞞跋楞伽村　　我于彼中住

　　名难提婆罗　　造作诸瓦器

[迦叶](https://m.liaotuo.com/remen/jiaye.html)[佛弟子](https://m.liaotuo.com/remen/fodizi.html)　　持优婆塞法

　　供养于父母　　离欲修梵行

　　世世为我友　　我亦彼知识

　　如是等大士　　宿命共和合

　　善修于身心　　持此后边身

　　尔时。世尊复说偈言

　　如是汝贤士　　如汝之所说

　　鞞跋楞伽村　　名难提婆罗

　　迦叶佛[弟子](https://m.liaotuo.com/remen/dizi.html)　　受优婆塞法

　　供养于父母　　离欲修梵行

　　昔是汝知识　　汝亦彼良友

　　如是诸正士　　宿命共和合

　　善修其身心　　持此后边身

　　佛说此经已。时。彼天子闻佛所说。欢喜随喜。即没不现

　　（五九六）

　　如是我闻

　　一时。佛住舍卫国祇树给孤独园

　　时。有一天子。容色绝妙。于后夜时来诣佛所。稽首佛足。退坐一面。身诸光明遍照祇树给孤独园

　　时。彼天子说偈问佛

　　此世多恐怖　　众生常恼乱

　　已起者亦苦　　未起亦当苦

　　颇有离恐处　　唯愿慧眼说

　　尔时。世尊说偈答言

　　无有异苦行　　无异伏诸根

　　无异一切舍　　而得见解脱

　　时。彼天子复说偈言

　　久见婆罗门　　逮得般涅槃

　　一切怖已过　　永超世恩爱

　　时。彼天子闻佛所说。欢喜随喜。稽首佛足。即没不现

　　（五九七）

　　如是我闻

　　一时。佛住舍卫国祇树给孤独园

　　时。有一天子。容色绝妙。于后夜时来诣佛所。稽首佛足。退坐一面。身诸光明遍照祇树给孤独园

　　时。彼天子说偈问佛

　　云何诸众生　　受身得妙色

　　云何修方便　　而得乘出道

　　众生住何法　　为何所修习

　　为何等众生　　诸天所供养

　　尔时。世尊说偈答言

　　持戒明智慧　　自修习正受

　　正直心系念　　炽然忧悉灭

　　得平等智慧　　其心善解脱

　　斯等因缘故　　受身得妙色

　　成就乘出道　　心住于中学

　　如是德备者　　为诸天供养

　　时。彼天子复说偈言

　　久见婆罗门　　逮得般涅槃

　　一切怖已过　　永超世恩爱

　　时。彼天子闻佛所说。欢喜随喜。稽首佛足。即没不现

　　（五九八）

　　如是我闻

　　一时。佛住舍卫国祇树给孤独园

　　时。有一天子。容色绝妙。于后夜时来诣佛所。稽首佛足。退坐一面。身诸光明遍照祇树给孤独园。

　　时。彼天子而说偈言

　　沉没于睡眠　　欠呿不欣乐

　　饱食心愦闹　　[懈怠](https://m.liaotuo.com/remen/xiedai.html)不精勤

　　斯十覆众生　　圣道不显现

　　尔时。世尊说偈答言

　　心没于睡眠　　欠呿不欣乐

　　饱食心愦闹　　懈怠不精勤

　　精勤修习者　　能开发圣道

　　时。彼天子复说偈言

　　久见婆罗门　　逮得般涅槃

　　一切怖已过　　永超世恩爱

　　时。彼天子闻佛所说。欢喜随喜。稽首佛足。即没不现

　　（五九九）

　　如是我闻

　　一时。佛住舍卫国祇树给孤独园

　　时。有一天子。容色绝妙。于后夜时来诣佛所。稽首佛足。退坐一面。身诸光明遍照祇树给孤独园

　　时。彼天子而说偈言

　　外缠结非缠　　内缠缠众生

　　今问于瞿昙　　谁于缠离缠

　　尔时。世尊说偈答言

　　智者建立戒　　内心修智慧

　　比丘勤修习　　于缠能解缠

　　时。彼天子复说偈言

　　久见婆罗门　　逮得般涅槃

　　一切怖已过　　永超世恩爱

　　时。彼天子闻佛所说。欢喜随喜。稽首佛足。即没不现

　　（六○○）

　　如是我闻

　　一时。佛住舍卫国祇树给孤独园

　　时。有一天子。容色绝妙。于后夜时来诣佛所。稽首佛足。退坐一面。身诸光明遍照祇树给孤独园

　　时。彼天子而说偈言

　　难度难可忍　　沙门无知故

　　多起诸艰难　　重钝溺沉没

　　心随觉[自在](https://m.liaotuo.com/remen/zizai.html)　　数数溺沉没

　　沙门云何行　　善摄护其心

　　尔时。世尊说偈答言

　　如龟善方便　　以壳自藏六

　　比丘习禅思　　善摄诸觉想

　　其心无所依　　他莫能恐怖

　　是则自隐密　　无能诽谤者

　　时。彼天子复说偈言

　　久见婆罗门　　逮得般涅槃

　　一切怖已过　　永超世恩爱

　　时。彼天子闻佛所说。欢喜随喜。稽首佛足。即没不现

　　（六○一）

　　如是我闻

　　一时。佛住舍卫国祇树给孤独园

　　时。有天子容色绝妙。于后夜时来诣佛所。稽首佛足。身诸光明遍照祇树给孤独园

　　时。彼天子说偈问佛

　　萨罗小流注　　当于何反流

　　生死之径路　　于何而不转

　　世间诸苦乐　　何由灭无余

　　尔时。世尊说偈答言

　　眼耳鼻舌身　　及彼意入处

　　名色灭无余　　萨罗小还流

　　生死道不转　　苦乐灭无余

　　时。彼天子复说偈言

　　久见婆罗门　　逮得般涅槃

　　一切怖已过　　永超世恩爱

　　时。彼天子闻佛所说。欢喜随喜。稽首佛足。即没不现

　　（六○二）

　　如是我闻

　　一时。佛住在舍卫国祇树给孤独园

　　时。有天子容色绝妙。于后夜时来诣佛所。稽首佛足。身诸光明遍照祇树给孤独园

　　时。彼天子说偈问佛

　　伊尼耶鹿[跳-兆+尃]　　仙人中之尊

　　少食不嗜味　　禅思乐山林

　　我今敬稽首　　而问于瞿昙

　　云何出离苦　　云何苦解脱

　　我今问解脱　　于何而灭尽

　　尔时。世尊说偈答言

　　世间五欲德　　心法说第六

　　于彼欲无欲　　解脱一切苦

　　如是于苦出　　如是苦解脱

　　汝所问解脱　　于彼而灭尽

　　时。彼天子复说偈言

　　久见婆罗门　　逮得般涅槃

　　一切怖已过　　永超世恩爱

　　时。彼天子闻佛所说。欢喜随喜。稽首佛足。即没不现

　　（六○三）

　　如是我闻

　　一时。佛住舍卫国祇树给孤独园

　　时。有天子容色绝妙。于后夜时来诣佛所。稽首佛足。退坐一面。身诸光明遍照祇树给孤独园

　　时。彼天子说偈问佛

　　云何度诸流　　云何度大海

　　云何能舍苦　　云何得清净

　　尔时。世尊即说偈言

　　信能度诸流　　不放逸度海

[精进](https://m.liaotuo.com/remen/jingjin.html)能除苦　　智慧得清净

　　时。彼天子复说偈言

　　久见婆罗门　　逮得般涅槃

　　一切怖已过　　永超世恩爱

　　时。彼天子闻佛所说。欢喜随喜。稽首佛足。即没不现