佛说治意经

失译人名今附西晋录

佛言。安般守意具行[如法](https://m.liaotuo.com/remen/rufa.html)已。欲次第学。如如佛说为在天下得明如阴解。月出立身立意立坐卧亦尔。已[比丘](https://m.liaotuo.com/remen/biqiu.html)立意。如是前后会有所益。已前后有所益。使不复见恠意。已止意亦守六衰。常守莫中止。便知无为身。若一切有意常守身止不愿。亦不愿有。亦不疑有。亦不疑无有。次第行在所疑。使蚤得度[生死](https://m.liaotuo.com/remen/shengsi.html)。若惊意知定喜净。时时法观能得度老病。如是可病惊[精进](https://m.liaotuo.com/remen/jingjin.html)。道人自意生老结能得断。今世能得苦尽。已警为听所睡为觉警胜卧已警无有畏。已精进晓睡日夜为学。已求[甘露](https://m.liaotuo.com/remen/ganlu.html)便得灭苦。人有是有利从归佛。为中夜常意在佛。已觉得觉。[佛弟子](https://m.liaotuo.com/remen/fodizi.html)常尔。若中夜常念法僧聚亦尔。行戒亦尔。[布施](https://m.liaotuo.com/remen/bushi.html)亦尔。身护亦尔。行禅亦尔。不侵人亦尔。定意亦尔。尔空亦尔。已觉能觉佛[弟子](https://m.liaotuo.com/remen/dizi.html)常尔。若中不堕思想。问曰。何等为便知无为身。师曰。泥为无为身。何等为次第行。谓今所到。便当除次除。是为次第行。何等为时时法观。谓六入来时当即时校计。是为时时法观。何等为道人自意。谓教人精进。当先自意行。身自守意自守。自为福中。天上福未满故。自守福已满便得禅